Ο Ναός Στρατίου Διός, ο Παρθενώνας της Δυτικής Ελλάδας - ΑγρίνιοCulture\nΑρχική Ειδήσεις Τηλεοπτικά Ρεπορτάζ Ο Ναός Στρατίου Διός, ο Παρθενώνας της Δυτικής Ελλάδας\nΟ Ναός Στρατίου Διός, ο Παρθενώνας της Δυτικής Ελλάδας\nΤο ιερό του Δία στη Στράτο ήταν λατρευτικό και πολιτικό κέντρο όλων των Ακαρνάνων. Βρίσκεται στο βορειοδυτικό άκρο εντός της ακρόπολης. Ο ναός του Στρατίου Διός (προστάτη Θεό των Στρατίων) είναι περίφημος δωρικός διαστάσεων 34,47 μ. X 15,41 μ., με 6 κίονες στη στενή και 11 στη μακριά πλευρά του. Κτίστηκε μεταξύ 321-312 π.Χ, εξ΄ ολοκλήρου από ντόπιο σκληρό ασβεστόλιθο έμεινε όμως ημιτελές λόγω πολεμικών συγκρούσεων με τους Αιτωλούς.\nΔιαιρούνταν σε σηκό, πρόναο και οπισθόδομο. Οι κίονες του σηκού ήταν τοποθετημένοι κοντά στον τοίχο του. Πιθανότατα ένα μέρος του σηκού ήταν υπαίθριο, ενώ η οροφή στηριζόταν από οκτώ εσωτερικούς κίονες. Όλοι του οι κίονες παρέμειναν αράβδωτοι, γεγονός που πιθανότατα υποδηλώνει πως ο ναός έμεινε ημιτελής. Οι μετόπες του θα πρέπει να ήταν ζωγραφιστές. Στα ΝΑ του ναού δεσπόζει ο βωμός και βάσεις αναθημάτων. Οι πρώτες ανασκαφές του ναού διεξήχθησαν τα χρονικά διαστήματα 1892-1913 και το 1924 από τη Γαλλική Αρχαιολογική Σχολή, οπότε και αυτός δημοσιεύτηκε, μαζί με τις επιγραφές που βρέθηκαν εκεί. Η σημαντικότερη μελέτη του μνημείου ωστόσο (και η σωστότερη αποκατάστασή του) δημοσιεύτηκε το 1925 από τον Α. Ορλάνδο.


MolivosWINEnDINE.com | Σωματείο Εστιατόρων & Συναφών Επαγγελμάτων | Lesvos island Gastronomy | Restaurants, Cafes in Molivos, Vafios, Argenos, Lepetymnos, Sykamia, Skala Sikamias - Παραδοσιακοί Οικισμοί\nΑρχική Η Λέσβος Παραδοσιακοί Οικισμοί\nΑΓΙΑ ΠΑΡΑΣΚΕΥΗ: Η Αγία Παρασκευή βρίσκεται στα βορειοδυτικά της Λέσβου .Πήρε τ’ όνομα της από την εκκλησία της Αγίας Παρασκευής που βρέθηκε σε μια σπηλιά. Είναι γνωστή για την γιορτή του Ταύρου (τέλος Ιουνίου-αρχές Ιουλίου) κατά την οποία τελούνται ζωοθυσίες. Ξεχωρίζει για τα μοναδικά στην Ελλάδα ερείπια δύο αρχαϊκών ναών Αιολικού ρυθμού (8ος –6ος ) στην περιοχή Κλοπέδη καθώς επίσης και για το Ιωνικού ρυθμού Ιερό των Μέσων που ήταν αφιερωμένο στους θεούς Δία, Ήρα και Διόνυσο, το οποίο είναι αρχαιολογικός χώρος οργανομένος κι επισκέψιμος κάθε μέρα εκτός Δευτέρας όλο το χρόνο. Επίσης ενδιαφέρον είναι το Μουσείο Βιομηχανικής Ελαιουργίας Λέσβου (ΜΒΕΛ) στο χώρο του παλαιού κοινοτικού ελαιοτριβείου όπου μπορείτε να δείτε την εξέλιξη της διαδικασίας παραγωγής ελαιολάδου από τον παλιό παραδοσιακό χειροκίνητο τρόπο εώς την αυτοματοποίηση της.\nΑΓΙΑΣΟΣ: Η Αγιάσος είναι παραδοσιακός οικισμός χτισμένος στις παριφές του όρους Όλυμπος με 500μ. υψόμετρο και 2.650 κατοίκους. Απέχει μόλις 28 Χλμ από τη Μυτιλήνη και περιβάλεται από οργιώδη βλάστηση, πευκοδάση, καστανιώνες καρυόνες και ελαιώνες.\nΣύμφωνα με την παράδοση δημιουργήθηκε στη θέση που έφτιαξε τη σκήτη του ο ιερομόναχος Αγάθων που ήρθε το 802 μ.Χ από τα Ιεροσόλυμα φέρνοντας μαζί του το Εικόνισμα της Παναγίας «Αγία Σιών» που φιλοτέχνησε ο Ευαγγελιστής Λουκάς. Το 1170 χτίστικε η πρώτη εκκλησία-μοναστήρι γύρω από την οποία αναπτύχθηκε σταδιακά ο οικισμός. Το 1894 κι ενώ ήταν ακόμη υπό Τουρκική Κυριαρχία στην Αγιάσο δημιουργήθηκε ο πολιτιστικός σύλλογος «Αναγνωστήριο Ανάπτυξης». Σήμερα διατηρεί πλούσια βιβλιοθήκη, Λαογραφικό μουσείο, θέατρο κι ένα δραστήριο σύλλογο που προσπαθεί να συνεχίσει την παράδοση.\nΚύριες πηγές εισοδήματος είναι η ελαιοκαλλιέργεια και η συγκομιδή φρούτων (κάστανα, καρύδια, κεράσια κλπ). Υπάρχουν επίσης κεραμίστες, υφάντρες και ξυλογλύπτες, τεχνίτες που με μεράκι δημιουργούν πραγματικά έργα τέχνης. Σημαντικός πόλος έλξης είναι η γιορτές του Κάστανου και του Κερασιού, το Πανηγύρι της Παναγίας τον Δεκαπενταύγουστο καθώς επίσης και το Καρναβάλι όπου παρουσιάζονται άρματα με μικρά κωμικά θεατρικά σε ντοπιολαλιά.\nΓΕΡΑ: Ο Δήμος Γέρας βρίσκεται στη νοτιοανατολική πλευρά του Κόλπου της Γέρας. Καλύπτει μια έκταση 86.350 τετρ.χιλ. με πληθυσμό 6.985. Η έδρα του Δήμου είναι το χωριό Παππάδος (1510). Περιλαμβάνει επίσης τα χωριά Σκόπελος όπου αξίζει να επισκεφθείτε την εκκλησία των Ταξιαρχών, Παλαιόκηπος, Μεσαγρός όπου υπάρχει παλιό τζαμί και Πέραμα. Ακρογιαλιές έχουν οι περιοχές Ευρειακή, Χαλατσές, Πύργος και Αυλώνας.\nΕΡΕΣΟΣ: Ο Δήμος Ερεσού-Αντίσσης βρίσκεται στο δυτικότερο άκρο του νησιού. Είναι ο μεγαλύτερος Δήμος με έκταση 290.947 τετρ.χιλ. και πληθυσμό 5530 κατοίκους. Η έδρα του Δήμου είναι η Ερεσός, ένα μέρος που μαγεύει τον επισκέπτη με την ομορφιά και τη γραφικότητα του. Στην αρχαιότητα ήταν πολύ ανεπτυγμένη κι αυτό αποδεικνύεται από τα μνημεία που βρίσκονται εκεί. Στο Ξώκαστρο μπορείτε να δείτε την αρχαία πόλη, στη «Μιναύρα» το ναό της Αθηνάς και στη Βίγλα την προελληνική πύλη. Επίσης πολλά σημαντικά εκθέματα θα θαυμάσετε στο Αρχαιολογικό Μουσείο. Η Σκάλα της Ερεσού είναι το επίνειο της περιοχής με μεγάλη αμμώδη παραλία και πολλά εστιατόρια και καφετέριες για μπανάκι και χαλάρωση. Οι υπόλοιποι οικισμοί του Δήμου είναι η Άντισσα, το Σίγρι, ο Μεσότοπος με το επίνειό του Ταβάρι για ούζο και κολύμπι και η Βατούσα, ένας ζωντανός πίνακας ζωγραφικής.\nΣΙΓΡΙ: Επόμενος προορισμός είναι το Σίγρι με το Κάστρο του τις ψαροταβέρνες του αλλά και το μοναδικής ομορφιάς και σπουδαιότητας «Απολιθωμένο Δάσος» του και το Μουσείο Φυσικής Ιστορίας του. Αν και η ύπαρξη απολιθωμάτων δεν είναι κάτι τόσο σπάνιο, στο Σίγρι εντυπωσιάζει το πλήθος των δέντρων, το μέγεθος τους και η ξεκάθαρη διαγραφή των λεπτομερειών τους. Κάτι παρόμοιο υπάρχει στην Αριζόνα των ΗΠΑ αλλά είναι πολύ μικρότερο σε μέγεθος και όχι τόσο σημαντικό.\nΑΝΤΙΣΣΑ: Η Άντισσα είναι ο επόμενος σε μέγεθος οικισμός του Δήμου Ερεσσού-Αντίσσης με 900 κατοίκους. Εκεί σώζονται κάποια από τα σημαντικότερα ερείπια αρχαίας πόλης, της Αρχαίας Άντισσας. Αξίζει να επισκεφθείτε το μοναστήρι του Υψηλού που εκτός από τη εκπληκτική θέα έχει να επιδείξει ένα μουσείο με σημαντικά εκκλησιαστικά κειμήλια και τα άμφια του Πατριάρχη Κωνσταντινούπολης , Γρηγορίου του Ε΄. Στην περιοχή υπάρχουν πολλές παραλίες για κολύμπι όπως ο Γαβαθάς, τα Λάμψαρνα και ο Κάμπος.\nΕΥΕΡΓΕΤΟΥΛΑΣ: Ο Δήμος Ευεργέτουλα βρίσκεται στην Ανατολική εσωτερική πλευρά του νησιού στον κόλπο της Γέρας με έκταση 88.866 τετρ.χιλ. και πληθυσμό 3336 κατοίκους. Η έδρα του Δήμου είναι η Συκούντα με 346 κατοίκους. Μεγαλύτεροι οικισμοί είναι το Ίππειος, το Κάτω Τρίτος, τα Κεραμιά και ο Ασώματος.\nΚΑΛΛΟΝΗ: Ο Δήμος Καλλονής βρίσκεται κεντροδυτικά στο νησί. Είναι ο δεύτερος σε μέγεθος δήμος του νησιού με έκταση 241.946 τετρ.χιλ. και 8.194 κατοίκους. Έδρα του Δήμου είναι η Καλλονή που βρίσκεται 40χιλ. βορειοδυτικά της Μυτιλήνης και έχει πληθυσμό 1732 κατοίκους. Στην περιοχή της Καλλονής συναντάμε δυο πολύ σημαντικά μοναστήρια, τη Μονή Λειμώνος με αξιόλογο Λαογραφικό Μουσείο και Βιβλιοθήκη με σπάνια βιβλία και έγγραφα από τους Βυζαντινούς Χρόνους και την Τουρκοκρατία καθώς επίσης και το γυναικείο βυζαντινό μοναστήρι της Μυρσινιώτισσας. Σε πολλά σημεία υπάρχουν ερείπια από αρχαία οικήματα, τάφοι και κάστρα. Η περιοχή φημίζεται για τις Σαρδέλες της που αλιεύονται στον Κόλπο της Καλλονής, παστώνονται και πωλούνται στις ψαροταβέρνες της Σκάλας Καλλονής και της υπόλοιπης Λέσβου ως ο απόλυτος Ουζομεζές.\nΟι υπόλοιποι οικισμοί του Δήμου είναι η Άγρα με την παραγωγή νοστιμότατων τυριών, τα Παράκοιλα με τους πορτοκαλεώνες, τα Δάφια, ηΦίλια, το Σκαλοχώρι, η Ανεμώτια και το Κεράμι.\nΛΟΥΤΡΟΠΟΛΗ ΘΕΡΜΗΣ: Η Λουτρόπολη Θερμής βρίσκεται στο κέντρο της ανατολικής ακτογραμμής της Λέσβου. Είναι ένας Δήμος με έκταση 79.468 τετρ.χιλ.και 3809 κατοίκους. Έδρα του Δήμου είναι η Θερμή με 912 κατοίκους. Το στοιχείο που κυριαρχεί είναι η ύπαρξη ιαματικών πηγών. Αξίζει επίσης να επισκεφθείτε το μοναστήρι του Αγίου Ραφαήλ και το εκκλησάκι της Παναγίας της Φανερωμένης με έργα του Θεόφιλου.\nΆλλοι οικισμοί του Δήμου είναι η Πηγή, η Κόμη, τα Μιστεγνά και οι Νέες Κυδονίες.\nΜΑΝΤΑΜΑΔΟΣ: Ο Δήμος Μανταμάδου βρίσκεται στη βορειοανατολική γωνιά του νησιού. Έχει έκταση 122.435 τετρ.χιλ. και 3.210 κατοίκους. Η έδρα του Δήμου είναι ο Μανταμάδος με 1.156 κατοίκους. Το όνομα του πιθανόν να το πήρε από τα βοοειδή (μαντάδες) που εκτρέφονται στην περιοχή. Ο οικισμός είναι γνωστός για τα γευστικότατα γαλακτοκομικά προϊόντα του (πρόβειο γιαούρτι, τυριά) που μπορείτε να βρείτε στο πρατήριο του Γαλακτοκομικού Συνεταιρισμού και τα υπέροχα κεραμικά από ντόπιους κεραμίστες. Αξίζει να επισκεφθείτε το μοναστήρι των Ταξιαρχών. Ο Ταξιάρχης είναι ο προστάτης του νησιού και στο μοναστήρι θα βρείτε την εικόνα του Αγίου. Η παράδοση λέει ότι στο μοναστήρι επιτέθηκαν Σαρακηνοί και σκότωσαν όλους του μοναχούς εκτός από ένα νεαρό που είχε προλάβει να κρυφτεί. Τους Σαρακηνούς καταδίωξε ένας άγγελος με ρομφαία. Ο μοναχός που επέζησε προσπάθησε να φτιάξει το πρόσωπο του σωτήρα του μοναστηριού από το χώμα και το αίμα των νεκρών μοναχών. Είναι το μοναδικό ανάγληφο εικόνισμα που λατρεύεται απότην ορθόδοξη ελληνική εκκλησία.\nΆλλοι σημαντικοί οικισμοί του Δήμου είναι η Κάπη με τους παραδοσιακούς μουσικούς της, η Πελόπη που πήρε τ’όνομά της από το βασιλιά Πέλοπα που πέρασε από εκεί και η Κλειώ που πήρε τ’όνομά της από τη Μούσα Κλειώ, προστάτιδα της Ιστορίας και της Ρητορικής. Κοντά στον οικισμό υπάρχουν παραλίες όπου μπορείτε να κολυμπήσετε όπως ο Άγιος Στέφανος, ο Ασπροπόταμος, η Πεδή και τα Τσόνια.\nΜΥΤΙΛΗΝΗ: Η Μυτιλήνη είναι η πρωτεύουσα του νησιού με πληθυσμό 27.247. Περιβάλλεται από αγροτικές εκτάσεις και βουνά. Τα μνημεία που είναι σπαρμένα στην πόλη μαρτυρούν την ένδοξη ιστορία της. Σημαντικότερο όλων είναι το Κάστρο της που δεσπόζει στην περιοχή της Επάνω Σκάλας. Χτίστικε από τον αυτοκράτορα Ιουστινιανό και μέσα του βρίσκεται η οικία των Γατελούζων. Στον Φραγκίσκο Γατελούζο δόθηκε η Λέσβος ως προίκα μετά το γάμο του με την Μαρία Παλαιολόγου, αδερφή του αυτοκράτορα Ιωάννη Παλαιολόγου. Άλλα σημαντικά μνημεία είναι το αρχαίο θέατρο, η ρωμαϊκή έπαυλη με ψηφιδωτές παραστάσεις από κωμωδίες του Μαίνανδρου, το Ρωμαϊκό σπίτι, το Γενί Τζαμί και το αρχαίο Ρωμαϊκό υδραγωγείο στον κοντινό οικισμό της Μόριας. Πολλά είναι τα Νεοκλασσικά κτίρια που στολίζουν την πόλη και αναδεικνύουν την εξαιρετική οικονομική της ανάπτυξη κατά τη διάρκεια του 19ου αιώνα. Η εκκλησία του Αγίου Θεράπωντα και η Μητρόπολη με τη διαφορετική αρχιτεκτονική τους και τη μεγαλόπρεπη παρουσία τους είναι δύο σημαντικά αξιοθέατα της πόλης. Μουσεία της περιοχής που πραγματικά αξίζει να επισκεφθείτε είναι το Αρχαιολογικό, το Βυζαντινό και το Μουσείο Θεόφιλου- με έργα του ζωγράφου-Μοντέρνας Τέχνης. Για πληροφορίες λαογραφικής φύσης θα επισκεφθείτε το Μουσείο Λαϊκής Τέχνης. Η αγορά της πόλης απαρτίζεται από εμπορικά κατασταστήματα όπου μπορείτε να βρείτε ότι θέλετε αλλά και καφετέριες, μπαράκια και εστιατόρια για όλες τις ώρες της ημέρας.\nΠΕΤΡΑ: Σε απόσταση 55 χλμ από τη Μυτιλήνη βρίσκεται ο Δήμος Πέτρας με έδρα την Πέτρα.\nΤο στοιχείο που δεσπόζει στην περιοχή είναι ο μακρόστενος ψηλός βράχος(40μ.) με την εκκλησία της Παναγίας της Γλυκοφιλούσας στην κορυφή. Θα φτάσετε ανεβαίνοντας τα 114, σκαλισμένα στο βράχο, σκαλοπάτια. Αξίζει να επισκεφθείτε την εκκλησία του Αγίου Νικολάου κάτω από το γέρικο πλάτανο στο κέντρο της αγοράς. Είναι διατηρητέα μονόκλιτη βασιλική με τρία στρώματα τοιχογραφιών εκ των οποίων οι παλαιότερες χρονολογούνται από το 16ο αιώνα. Άλλο αξιοθέατο είναι το σπίτι της Βαρελτζίδαινας, που χτίστικε το δεύτερο μισό του 18ου αιώνα σε δυτικομακεδονικό ρυθμό κι εσωτερικά είναι διακοσμημένο με υπέροχες τοιχογραφίες και ξυλόγλυπτα. Στο ναό του Αγίου Γεωργίου κάτω από τον Βράχο της Παναγίας λειτουργεί Εκκλησιαστικό Μουσείο με πολύτιμα εκθέματα. Η Τσιχράντα, τ’Αμπέλια και η Άναξος είναι όμορφες παραλιές της περιοχής για κολύμπι.\nΚοντά στον οικισμό Λαφιώνα, στο δρόμο προς τη Μυτιλήνη, βρίσκεται το εγκαταλειμένο χωριουδάκι του Κλαπάδου που υπήρξε πεδίο των τελευταίων νικηφόρων μαχών των Ελληνικών στρατευμάτων κατά των Τουρκικών τον Δεκέμβριο του 1912 για την απελευθέρωση της Λέσβου. Μερικά χιλιόμετρα πιο πέρα βρίσκεται ο οικισμός της Στύψης με τον ελαιουργικό συνεταιρισμό που παράγει το φημισμένο ελαιόλαδο Στύψης. Δύο χιλ. ανατολικά της Στύψης βρίσκεται τοΥψηλομέτωπο όπου αξίζει να επισκεφθείτε την πηγή Ασλάνη με τα κρυστάλινα νερά και τα θεόρατα πλατάνια.\nΠΛΩΜΑΡΙ: Ο Δήμος Πλωμαρίου έχει έκταση 122.452 τετρ.χιλ. και βρίσκεται στα νότια του νησιού. Έδρα του Δήμου είναι το Πλωμάρι που είναι η δεύτερη μεγαλύτερη σε πληθυσμό πόλη της Λέσβου. Τα ελαιοτριβεία παραγωγής βιολογικού ελαιολάδου, τα σαπωνοποιία, τα παλαιά αποστακτήρια ούζου καθώς και η όμορφη τοποθεσία του καθιστούν το Πλωμάρι χώρο που αξίζει να επισκεφθείτε. Το πολιτιστικό κέντρο, η Λαογραφική Συλλογή και το Εκκλησιαστικό μουσείο αποτελούν δείκτες για το υψηλό πολιτιστικό επίπεδο της περιοχής. Πανέμορφο είναι το εκκλησάκι της Παναγιάς της Κρυφής, που βρίσκεται σε σπηλιά και θα φτάσετε σ’ αυτό με βάρκα. Παραδοσιακοί οικισμοί που ανήκουν στο Δήμο και αξίζει να τους επισκεφθείτε για να θαυμάσετε την παραδοσιακή αρχιτεκτονική τους και την υπέροχη βλάστηση που τα περιβάλλει είναι το Μεγαλοχώρι, το Ακράσι, η Πλαγιά και το Παλαιοχώρι. Η περιοχή έχει παραλίες απίστευτης ομορφιάς όπως το Αμμουδέλι, ο Άγιος Ισίδωρος, η Μελίντα και η Δρότα.\nΠΟΛΙΧΝΙΤΟΣ: Ο Δήμος Πολιχνίτου βρίσκεται στο νότιο μέρος της Λέσβου πάνω στον Κόλπο της Καλλονής. Έχει έκταση 172.629 τετρ.χιλ. και πληθυσμό 5.288 κατοίκους. Έδρα του Δήμου είναι ο Πολιχνίτος με 2.763 κατοίκους. Το όνομά του σημαίνει πολλά ίχνη από τα πολλά χωριουδάκια που τον απότελούσαν από την αρχαιότητα και αναγκάστηκαν να μετοικίσουν στη σημερινή τοποθεσία, μακριά από τη θάλασσα εξαιτίας των Σαρακηνών πειρατών. Σημαντικά αξιοθέατα είναι το Λαογραφικό Μουσείο και το Μουσείο Φυσικής Ιστορίας, πλούσιο σε απολιθώματα χλωρίδας και πανίδας της περιοχής από τα προϊστορικά χρόνια. Οι υπόλοιποι παραδοσιακοί οικισμοί του Δήμου είναι η Βρίσσα, τα Βασιλικά, το Λισβόρι με τις Θερμές Ιαματικές Πηγές και την παραγωγή Γλυκάνυσου- απαραίτητου συστατικού στην παραγωγή ούζου, η Σκάλα Πολυχνίτου, ο Σταυρός, η Νυφίδα και τα Βατερά που είναι και υπέροχες παραλίες για κολύμπι.\nΤέλος για τους φυσιολάτρες και τους παρατηρητές πουλιών, οι υδροβιότοποι του Κόλπου Καλλονής και του Αλμυροπόταμου είναι τόποι μοναδικής φυσικής ομορφιάς που αξίζουν ιδιάιτερης προσοχής.


Ο παιδικός κουμπαράς | Athens Voice\n31.12.2017 | 07:03\nΤο «κοινωνικό μέρισμα» δεν σου μαθαίνει τίποτα. Προσθέτει μόνο χαμένες ευθύνες στα χαμένα όνειρα\nΕίναι μια από τις γλυκές συνήθειες των παιδικών μας χρόνων. Μία από αυτές που όλοι μαθαίνουμε στα δικά μας παιδιά. Ο παιδικός κουμπαράς. Είτε βλέπουν στον ακάλυπτο, είτε στη δημοσιά, είτε έχουν στο πάτωμα μωσαϊκό, είτε έχουν σκούρο ξύλο, τα παιδικά δωμάτια όλων μας είχαν έναν κουμπαρά. Και μέσα σε αυτόν μικρά και ασήμαντα, ή κάποιες φορές μεγάλα και άπιαστα, όνειρα. Ένα παιχνίδι, ένα ζευγάρι αθλητικά, μια βόλτα, ένα ταξίδι, μια άλλη ζωή. Όπως και να εξελίχθηκε τελικά η ζωή του καθενός μας ως ενήλικα, όλοι θέλουμε το δικό μας παιδί να κρατήσει τη συνήθειά μας και να ρίχνει στον δικό του κουμπαρά τα ελάχιστα, τα λίγα ή τα πολλά που εκείνο μαζεύει. Και έχουμε δίκιο γιατί θέλουμε εκείνο να μάθει να επιλέγει, να σχεδιάζει, να ονειρεύεται. Και ακόμα παραπέρα, να μάθει να παίρνει την ευθύνη των επιλογών του.\nΟ παιδικός κουμπαράς είναι λοιπόν ένα μικρό σύμβολο. Της κανονικότητας, για κάποιους. Της ελπίδας, για κάποιους άλλους. Όταν λοιπόν άκουσα για πρώτη φορά ότι οι γονείς του δωδεκάχρονου Παναγιώτη δανείστηκαν από τον κουμπαρά του γιου τους προκειμένου να πληρώσουν τη δόση του ΕΝΦΙΑ, σκέφτηκα ότι οι γονείς του Παναγιώτη δε ζούσαν πια την «κανονική ζωή» τους. Όταν λίγους μήνες μετά άκουσα την ίδια ιστορία για δεύτερη και τρίτη φορά, από γονείς άλλων παιδιών, σκέφτηκα ότι οι γονείς του Παναγιώτη –που πρώτοι είχαν σπάσει το μικρό σύμβολο– ζούνε πλέον στη διπλανή πολυκατοικία και πηγαίνουν κάθε πρωί στη δική τους δουλειά, δύο στενά από τη δική μου, χωρίς ελπίδα. Δεν είναι εύκολο να μην τηρείς μια υπόσχεση στο παιδί σου. Και τα δανεικά δύσκολα επιστρέφονται στην εποχή των φόρων χωρίς τέλος. Ο κουμπαράς του Παναγιώτη θα ξεχάστηκε σε κάποια γωνιά, ενώ μάλλον οι γονείς του δεν αγόρασαν καν κουμπαρά για τον μικρό του αδελφό, ένα από τα παιδιά της «αιφνίδιας κρίσης» ο ερχομός των οποίων προγραμματίστηκε πριν τον Μάιο του 2010, αλλά η γέννησή τους ήρθε μετά.\nΟ παιδικός κουμπαράς λοιπόν αρχικώς άδειασε και στη συνέχεια καταργήθηκε. Και ύστερα ήρθε το «κοινωνικό μέρισμα» να τον υποκαταστήσει. Τα Χριστούγεννα του 2016, η κυβέρνηση Τσίπρα ανακοίνωσε την πρόθεσή της να διανείμει μέρος του πλεονάσματος στους χαμηλοσυνταξιούχους και ο φιλοκυβερνητικός τύπος έσπευσε να κάνει λόγο για χρήματα που θα φτάσουν, μέσω της δεμένης ελληνικής οικογένειας, από τους παππούδες στα παιδιά και στα εγγόνια τους. Τα φετινά Χριστούγεννα, η κυβέρνηση επανέλαβε την ίδια κίνηση διανέμοντας μάλιστα χρηματικά ποσά σε φορολογουμένους χαμηλού εισοδήματος, ανεξαρτήτως της ηλικίας τους. Φοβάμαι ότι ούτε πέρυσι, ούτε φέτος, τα χρήματα έφτασαν στον κουμπαρά του Παναγιώτη, όσο και αν αυτό πονάει τους γονείς του. Κάλυψαν άρον-άρον εκκρεμότητες της οικογένειας με την εφορία, τον ΕΦΚΑ και την τράπεζα.\nΤουλάχιστον ο Παναγιώτης ξέχασε τα χρωστούμενα. Άλλωστε ο κουμπαράς σκονίστηκε και δεν τον σκέφτεται πια. Μαζί όμως σκονίστηκαν και τα μικρά και ασήμαντα όνειρά του. Το χειρότερο όμως είναι ότι το κυνήγι των μικρών ονείρων σου μαθαίνει να σχεδιάζεις και τα μεγαλύτερα. Και το «κοινωνικό μέρισμα» δεν σου μαθαίνει τίποτα. Προσθέτει μόνο χαμένες ευθύνες στα χαμένα όνειρα.


«Έξυπνο» διυλιστήριο από τη Motor Oil - EnergyIn\nH Motor Oil στο πλαίσιο του Ψηφιακού Στρατηγικού σχεδιασμού “Digital Refinery” εκσυγχρονίζει και ενισχύει τις εγκαταστάσεις της, υιοθετώντας λύσεις Τεχνητής Νοημοσύνης για τους εξοπλισμούς του Διυλιστηρίου (Artificial Intelligence for Predictive Maintenance).\nΌπως αναφέρεται σε σχετική ανακοίνωση, μέσω ανάλυσης real-time δεδομένων παράγονται προβλέψεις (Machine Learning) σχετικά με τη λειτουργία των εξοπλισμών επιτρέποντας την έγκαιρη αντιμετώπιση πιθανών προβλημάτων. Η λύση επιτρέπει την πρόβλεψη με ακρίβεια πάνω από 77 % σε πιθανά μη φυσιολογικά συμβάντα από 20 έως 120 ώρες πριν την εκδήλωσή τους. Με τον τρόπο αυτό αναμένεται αύξηση του χρόνου ζωής των εξοπλισμών και μείωση του κόστους συντήρησής τους.\ntags: Motor Oil Διυλιστήρια\nπροηγούμενο Παραμένει η αβεβαιότητα στην αγορά πετρελαίου\nεπόμενο Κοζάνη: Στο πρώτο τρίμηνο 2022 θα δώσει ρεύμα το πάρκο των ΕΛΠΕ


Ο Θεοδωρικάκος παρουσίασε το πρόγραμμα «Αντώνης Τρίτσης» στην Πελοπόννησο\n“ Ο πρόεδρος της ΠΕΔ Πελοποννήσου Δ. Καμπόσος κωδικοποίησηε τα θέματα των Δήμων της Περιφέρειας Πελοποννήσου στον υπ. Εσωτερικών ”\nΠΕΛΟΠΟΝΝΗΣΟΣ. Την Δευτέρα 29/6 πραγματοποιήθηκε στην Αίθουσα Τέχνης & Πολιτισμού «Μέγας Αλέξανδρος» Άργους η παρουσίαση του αναπτυξιακού προγράμματος «Αντώνης Τρίτσης» στους Δημάρχους της Περιφέρειας Πελοποννήσου από τον Υπουργό Εσωτερικών Τάκη Θεοδωρικάκο τον οποίο και υποδέχθηκε ο Δήμαρχος Άργους Μυκηνών και Πρόεδρος της ΠΕΔ Πελοποννήσου Δημήτρης Καμπόσος.\nO Δήμαρχος Άργους Μυκηνών και Πρόεδρος της ΠΕΔ Πελοποννήσου κ. Δημήτρης Καμπόσος κατά τη διάρκεια της παρουσίασης του Προγράμματος "Άντώνης Τρίτσης" αναφέρθηκε επιγραμματικά στα θέματα που αφορούν στους Δήμους της Πελοποννήσου:\nΤα οικονομικά προβλήματα των Δήμων, η αδυναμία πληρωμών των πολιτών σε ΔΕΗ και οφειλές προς τους Δήμους , γραφειοκρατία , έλλειψη προσωπικού, δυσκολία υλοποίησης έργων κ.α. τα δύσβατα οδικά δίκτυα, οι ταλαιπωρημένοι στόλοι αποκομιδής απορριμμάτων με σημαντικό κόστος επισκευής και η μείωση των προσόδων των τελευταίων ετών μας έχουν οδηγήσει σε οριακή λειτουργία. Οι περισσότερες ΔΕΥΑ αντιμετωπίζουν μεγάλο πρόβλημα αποπληρωμής της κατανάλωσης ρεύματος από την λειτουργία των αντλιοστασίων τους και των βιολογικών καθαρισμών καθώς το τιμολόγιο της ΔΕΗ την τελευταία δεκαετία έχει αυξηθεί υπέρογκα. Κάθε προσπάθεια ρύθμισης των οφειλών αυτών προσκρούει στην σκληρή στάση της επιχείρησης. Προσδοκούμε την παρέμβαση σας και την συνεργασία με τα συναρμόδια υπουργεία για την λύση αυτού του προβλήματος.\nΑνάληψη είτε της ΕΕΤΑΑ είτε της ΜΟΔ Α.Ε δημιουργίας βιβλιοθήκης μελετών των Δήμων.\nΑναδιαμόρφωση της περιόδου των 8μήνων κοινωφελούς εργασίας, από Μάρτιο-Οκτώβριο που οι ανάγκες για υπαλληλικό προσωπικό αυξάνονται.\nΔήμοι μεγάλης έκτασης με τεράστιο αγροτικό και οδικό δίκτυο που χρήζουν συντηρήσεων και βελτιώσεων.\nΕυελπιστούμε να εισηγηθείτε στο Υπουργείο Προστασίας του Πολίτη να ενταθεί η αστυνόμευση καθώς δεν αποτελεί πλέον μυστικό πως ομάδες Ρομά συνεχίζουν το παράνομο έργο τους χωρίς καμία τιμωρία.\nΣτην σχεδιαζόμενη πολιτική για περαιτέρω αποκέντρωση και μεταφορά αρμοδιοτήτων στην τοπική αυτοδιοίκηση Α & Β βαθμού είναι επιτακτική ανάγκη η μεταφορά αυτή να συνοδεύεται με αύξηση πόρων στην Τ.Α.\nΔιαχείριση των απορριμμάτων. Να αφεθούν οι μονάδες των οποίων η κατασκευή έχει ξεκινήσει ώστε να λειτουργήσουν βάση του προγραμματισμού τους.\nΔιεύρυνση της τεχνολογίας blockchain σε όλο το εύρος της Τοπικής Αυτοδιοίκησης.\nΚάλυψη των εξόδων για νομική κάλυψη αιρετών που δεν εκλέγονται για όσο διάστημα χρειαστεί.\nΣε θέματα διοικητικής φύσεως υπάρχει αδήριτη ανάγκη ένωσης των Δήμων Σπετσών Ύδρας, Πόρου Τροιζηνίας με το νομό Αργολίδας καθώς εν τοις πράγμασι εξυπηρετούνται κυρίως από το Νομό μας\nΗ θέση του Δημάρχου δεν είναι θέση υπαλλήλου. Είναι 24ωρη και αποκλειστική απασχόληση της οποίας η αντιμισθία είναι αντιστρόφως δυσανάλογη.


Απειλές κατά του Τρικαλινού Πρύτανη του ΑΠΘ-Τοιχοκόλλησαν… κηδειόχαρτα!!! – TrikalaVoice\nΑπειλές κατά του Τρικαλινού Πρύτανη του ΑΠΘ-Τοιχοκόλλησαν… κηδειόχαρτα!!!\nΕικόνες ντροπής στη Θεσσαλονίκη κατά του Τρικαλινού Πρύτανη του ΑΠΘ Νίκου Παπαϊωάννου. Μετά τις απειλές για την ίδια του τη ζωή άγνωστοι έφτασαν στο σημείο να τοιχοκολλήσουν κηδειόχαρτα στο κέντρο της συμπρωτεύουσας!!!…\nΜε υβριστικούς χαρακτηρισμούς εναντίον του μετά την εκκένωση της κατάληψης στο Βιολογικό, οι άγνωστοι αναφέρουν στο κηδειόχαρτο που φέρει τη φωτογραφία του Νίκου Παπαϊωάννου ότι «Η σορός θα βρίσκεται κάτω από τα μπάζα της κατάληψης στο Στέκι το Βιολογικό»!… Παράλληλα καλούν σε συγκέντρωση και πορεία αλληλεγγύης το Σάββατο 15 Ιανουαρίου, αναφέροντας πως «είμαστε σε συνεχή πόλεμο, καμία εκκένωση δεν θα μείνει αναπάντητη».\nΥπενθυμίζεται ότι νωρίτερα χθες ο ίδιος ο κυβερνητικός εκπρόσωπος Γιάννης Οικονόμου έκανε γνωστό ότι ο Πρύτανης δέχεται απειλές για τη ζωή του, μετά την λήξη της 34ετούς κατάληψης στο «Στέκι στο Βιολογικό», εντός του ΑΠΘ.\nΕτικέτεςΑΠΕΙΛΕΣ ΑΠΘ ΠΑΠΑΪΩΑΝΝΟΥ ΤΡΙΚΑΛΑ


Μαριέττα Χρουσαλά: Το ατυχηματάκι της στη θάλασσα! – Dearlife.gr\nΜαριέττα Χρουσαλά: Το ατυχηματάκι της στη θάλασσα!\nΑπό την Κύθνο ξεκίνησαν τις οικογενειακές διακοπές τους η 31χρονη παρουσιάστρια Μαριέττα Χρουσαλά, με τον 38χρονο εφοπλιστή σύζυγό της, Λέοντα Πατίτσα.\nΟ φακός του περιοδικού κατέγραψε την οικογένεια Πατίτσα, στην παραλία Άγιος Σώστης. “Προς το παρόν δεν έχουν προγραμματίσει τις καλοκαιρινές τους διακοπές αλλά σίγουρα, όπως κάθε χρόνο, θα ταξιδέψουν στη Μυτιλήνη, όπου γεννήθηκε η μητέρα της Μαριέττας, αλλά και στις Οινούσσες, το νησί καταγωγής του Λέοντα” καταλήγει το ίδιο πρόσωπο.\nΤο μπάνιο της Μαριέττας Χρουσαλά ωστόσο σημαδεύτηκε από ένα δυσάρεστο απρόοπτο, καθώς η παρουσιάστρια πάτησε κατά λάθος μια σφήκα στην άμμο, με τον Λέοντα να σπεύδει αμέσως να της προσφέρει τις πρώτες βοήθειες.\nμαριέττα χρουσαλά Μαριέττα Χρουσαλά ατύχημα μαριεττα χρουσαλα διακοπες μαριεττα χρουσαλα μαγιο Μαριέττα Χρουσαλά με την κορη της Μαριέττα Χρουσαλά μπικίνι Μαριέττα Χρουσαλά περιοδικό οκ περιοδικό ok 25 ιουνίου\nΦαίη Σκορδά: Με παγωτό χωνάκι στο χέρι σε παραλία της Κυλλήνης!\nMaria Menounos: Με καυτά μπικίνι και εκπληκτικό κορμί στα Νησιά Bora Bora!


Τα καλύτερα ξενοδοχεία κοντά σε: South Altoona - TripAdvisor\nΤα καλύτερα ξενοδοχεία κοντά σε: South Altoona, Altoona\nΞενοδοχεία κοντά σε: South Altoona\nΦίλτροΣε οποιαδήποτε απόσταση από: South AltoonaSouth Altoona\n3,3 χλμ. από South Altoona\n0,9 χλμ. από South Altoona\n2,2 χλμ. από South Altoona\n10,4 χλμ. από South Altoona\n2,5 χλμ. από South Altoona\n1,6 χλμ. από South Altoona\n3,7 χλμ. από South Altoona\n1,2 χλμ. από South Altoona\n7,3 χλμ. από South Altoona\n0,8 χλμ. από South Altoona\n12,8 χλμ. από South Altoona


Ειρήνη Μερκούρη: Η ζωή μακριά από τις πίστες | Gossip-tv.gr\nΕιρήνη Μερκούρη: Η ζωή μακριά από τις πίστες\nΈριξε... μαύρη πέτρα πίσω της! Εν μία νυκτί η Ειρήνη Μερκούρη αποφάσισε να αφήσει τις πίστες και να ξεκινήσει μια νέα ζωή μακριά από τα φώτα της δημοσιότητας.\n«Πού χάθηκε;», «Γιατί εγκατέλειψε το τραγούδι;», είναι μερικές από τις επίμονες απορίες που ακούγονται τα τελευταία χρόνια, με την ίδια να κρατά το στόμα της ερμητικά κλειστό.\nΠίσω από αυτήν της την απόφαση ωστόσο λέγεται πως κρύβεται ένας άντρας. Ένας άντρας που από την πρώτη στιγμή που βρέθηκε κοντά της την έκανε να αναθεωρήσει όλα όσα είχε δεδομένα, κάνοντας την να ακολουθήσει έναν διαφορετικό τρόπο ζωής.\nΣτο πρόσωπο του Γιάννη Κουτσόπουλου βρήκε το άλλο της μισό, γι' αυτό και παντρεύτηκαν το 2016, ανήμερα του Αγίου Βαλεντίνου. Για εκείνη πλέον η οικογένεια της αποτελεί την απόλυτη προτεραιότητα της, συνειδητοποιώντας πως ούτε τα τραγούδια, ούτε οι πίστες την κάνουν να αισθάνεται πλήρης.\nΤο μόνο που θέλει είναι να βρίσκεται κοντά στον άντρα της, απολαμβάνοντας μια ήρεμη καθημερινότητα και κάνοντας όνειρα για το μέλλον. Η απόφαση της ωστόσο αυτή είχε παραξενέψει αρκετούς, με κάποιους να ισχυρίζονται πως εγκατέλειψε το τραγούδι για να κλειστεί σε μοναστήρι.\n«Αν είναι δυνατόν! Για ποιο λόγο να το κάνω; Δεν κοροϊδεύω τον θεό. Με είδαν σε καμία φωτογραφία ντυμένη καλόγρια; Φυσικά θύμωσα, όχι επειδή είπαν πως είμαι χριστιανή, αυτό είναι τιμή μου, αλλά γιατί όσα έγραψαν ήταν κακοήθειες. Δεν πήγα να μονάσω. 'Όταν επιλέγεις αυτόν τον δρόμο, δεν το διατυμπανίζεις. Δεν το ξέρει κανείς. Όταν έχεις τον Χριστό μέσα σου, τον έχεις παντού. Δεν χρειάζεται να είσαι καλόγρια. Δεν σκέφτηκα ποτέ κάτι τέτοιο, ούτε είναι αυτός ο στόχος μου. θέλω να παντρευτώ και να κάνω οικογένεια. Δεν ξέρω τι θα κάνω όταν γεράσω. Κανείς δεν ξέρει», έχει δηλώσει χαρακτηριστικά.


Εάν αγοράσετε ένα μεταχειρισμένο όχημα οφείλετε να κάνετε μια καλή ασφάλεια αυτοκινήτου | Eviaportal.gr - Ελλάδα\n12/11/2018 - Τελευταία ενημέρωση στις 12/11/2018 11:40:18 πμ\nΗ αγορά ενός μεταχειρισμένου οχήματος μπορεί να είναι μια εξαιρετική επένδυση με χαμηλό κόστος, όμως υπάρχει λόγος να χρειάζεται μια καλή ασφάλεια αυτοκινήτου, εξαιτίας της παλαιότητας.\nΓια να μην σας κοστίσει πολύ περισσότερο το αυτοκίνητο που παραλάβατε, επιλέξτε μια ασφάλεια αυτοκινήτου με τις παρακάτω επιπλέον καλύψεις που εξασφαλίζουν πως δεν θα έχετε κανέναν απολύτως κίνδυνο:\nΑκόμα και ένα νέο όχημα έχει λόγο να καλύπτεται με οδική βοήθεια από την ασφάλεια αυτοκινήτου του, πόσο μάλλον ένα μεταχειρισμένο. Καθώς μερικές φορές δεν ξέρετε τι μπορεί να κρύβεται μηχανικά και που μπορεί να σας αφήσει, καλό θα ήταν να έχετε προβλέψει και να έχετε προσθέσει στην ασφάλεια αυτοκινήτου σας την οδική βοήθεια, ώστε ακόμα και το χαλασμένο λάστιχο να μην είναι ξανά πονοκέφαλος. Και στην περίπτωση που δεν είχατε ρεζέρβα, κανένα πρόβλημα. Το αυτοκίνητό σας θα ρυμουλκηθεί σε συνεργείο ώστε να βρείτε τη λύση στη στιγμή.\n2. Θραύση κρυστάλλων\nΟ χρόνος φθείρει τα πάντα και μέσα σε αυτά είναι και τα τζάμια των αυτοκινήτων. Για να μην έχετε επιπλέον κόστος, εάν σπάσει κάτι ή αν σας το σπάσουν λόγω βανδαλισμού ή κλοπής, εξασφαλίστε να έχετε προσθέσει στην ασφάλεια αυτοκινήτου σας την θραύση κρυστάλλων. Μην ξεχνάτε, πως μόλις δώσατε χρήματα για να πάρετε το αυτοκίνητο σας, θα είναι κρίμα επειδή το παρκάρατε σε κάποια περιοχή με εγκληματικότητα να το βρείτε κατεστραμμένο. Η θραύση κρυστάλλων θα σας εξασφαλίσει να μην πληρώσετε επιπλέον χρήματα, ούτε και να στεναχωρηθείτε, καθώς θα καλύψει όλα τα έξοδα αντικατάστασης η ίδια η ασφάλεια αυτοκινήτου.\nΈνα παλιό αυτοκίνητο ενδέχεται να μην έχει τα εξελιγμένα συστήματα παθητικής ασφάλειας που έχουν τα νέα. Έτσι είναι αναγκαίο να έχετε φροντίδα ατυχήματος στην ασφάλεια αυτοκινήτου σας, για τη δυσάρεστη περίπτωση που χτυπήσετε και πρέπει να νοσηλευτείτε. Τα νέα αυτοκίνητα είναι σχεδιασμένα να προστατεύουν όσο περισσότερο γίνεται τους επιβάτες, όμως σε ένα παλιό ακόμα και η ίδια η ζώνη ασφαλείας μπορεί να είναι φθαρμένη. Για να μην έχετε κανένα απολύτως πρόβλημα εντάξετε τη φροντίδα ατυχήματος στην ασφάλεια αυτοκινήτου σας και εξασφαλίστε την ηρεμία ότι κάποιος θα είναι κοντά σας ακόμη και στην πιο δύσκολη στιγμή.


ΝΤΟΛ: “Μετά το 1-0 ρισκάραμε πολύ και δεν ήμουν χαρούμενος” | Protathlima.com\nΔείτε τι δήλωσε ο Τόμας Ντολ μετά τη νίκη του ΑΠΟΕΛ απέναντι στην Πάφο.\n“Πιστεύω ότι μπήκαμε πολύ καλά στο παιχνίδι και σκοράραμε πολύ νωρίς. Όμως μετά το 1-0 χάσαμε πολλές εύκολες μπάλες, κάτι που έγινε και σε άλλα παιχνίδια. Επίσης οι παίκτες ήταν μακριά ο ένας από τον άλλο. Δεν ήμουν χαρούμενος. Μετά το 1-0 ρισκάραμε πολύ και η Πάφος είχε ευκαιρίες. Είδαμε ότι με 3-4 καλές μπαλιές μπορούσαμε να φτάσουμε πολύ εύκολα στην περιοχή. Χάσαμε καλές στιγμές που δεν ήμασταν συγκεντρωμένοι και δεν ήμουν χαρούμενος. Ελέγχαμε στα πρώτα λεπτά αλλά μετά πολύ εύκολα χάσαμε το παιχνίδι από τα χέρια μας. Τα παιδιά πρέπει να μάθουν από αυτό. Μιλήσαμε στο ημίχρονο και στο δεύτερο ήμασταν πολύ καλύτεροι. Έβλεπες ότι οι παίκτες ήταν πιο σίγουροι με τη μπάλα. Στο τέλος αξίζαμε τη νίκη και είμαι χαρούμενος από το ξεκίνημα και το τέλειωμα του αγώνα. Για τα μέσα του αγώνα… πρέπει να πηγαίνουμε καλύτερα. Στο τέλος 3-0, ήταν καλό. Συγχαρητήρια στους παίκτες μου, δεν είναι εύκολο μετά από διακοπή”.\nΓια το μηδέν στην άμυνα: ««Το μηδέν είναι πολύ καλό στην έδρα μας αλλά ρισκάραμε αδικαιολόγητα όπως με την ΑΕΛ, λες και κάτι φοβόμαστε αλλά θα το δούμε στις προπονήσεις».\nΓια τον Ντε Βινσέντι: «Είμαι πολύ ικανοποιημένος με τον Τόμας, ήταν η κατάλληλη στιγμή να επιστρέψει, είχε ασφάλεια με την μπάλα στην κατοχή του και γενικά είμαι χαρούμενος με όσα έδειξε».\nΓια το μεγάλο σκορ και αν θα βοηθήσει για τον αγώνα της Πέμπτης: «Το σκορ μας βοηθά στην αυτοπεποίθηση αλλά δεν σημαίνει τίποτα γιατί και με την ΑΕΛ κερδίσαμε 3-0 αλλά δεν είχαμε το αποτέλεσμα που θέλαμε. Πρέπει να πάμε στον αγώνα έτοιμοι ψυχολογικά για να αντεπεξέλθουμε. Το Λουξεμβούργο δεν είναι γνωστό για το ποδόσφαιρο, όμως έχουν καλούς παίκτες και πρέπει να κάνουμε ένα πολύ καλό παιχνίδι. Πρέπει να μπούμε με ψυχοσύνθεση νικητή και να κερδίσουμε τις μονομαχίες».\nΠρώτος ημιτελικός με… φαβορί\nΑνοίγει σήμερα η αυλαία της ημιτελικής φάσης του Κυπέλλου Futsal Ανδρών. Στο Λευκόθεο και ώρα 21:15, θα διεξαχθεί η αναμέτρηση Ararat / Fonbet - Ομόνοια Λευκωσίας. Οι...


Ανακαίνιση σπιτιού - TechoExpress - Τεχνικό γραφείο\nΗ εταιρεία ΤECHOEXPRESS ΚΑΤΑΣΚΕΥΑΣΤΙΚH είναι δίπλα σας και μετά την υλοποίηση της ανακαίνισης, της ανακατασκευής ή της ανέγερσης της κατοικίας σας ή του επαγγελματικού σας χώρου. Είτε μέσω της εγγύησης που προσφέρει στα υλικά της και τις υπηρεσίες της, είτε μέσω τεχνικής υποστήριξης, σε περίπτωση επείγοντος περιστατικού, που αφορά υδραυλικές και ηλεκτρολογικές εγκαταστάσεις, ξυλουργικές εργασίες, αλουμίνια, σιδηροκατασκευές, πλακάκια, πατώματα γυψοσανίδες, βαψίματα. Χρειάζεται να επισημανθεί πως σε περίπτωση που προκύψει οποιαδήποτε ζημιά που προέρχεται από δική μας υπαιτιότητα, καλύπτεται με δικά μας έξοδα. Σε κάθε άλλη περίπτωση, που χρειάζεται να κληθεί κάποιος εξειδικευμένος συνεργάτης προκειμένου να επιδιορθώσει ζημιά που έχει προκύψει από δική σας υπαιτιότητα, ενημερώνουμε, εντός 24ώρου, εξειδικευμένο συνεργείο για να μεταβεί στο χώρο σας άμεσα και αποτελεσματικά.\nΗ ανακαινίσεις σπιτιών ανακαίνιση μπάνιου / κουζίνας & ανακατασκευή κατοικίας δεν είναι απλό θέμα. Χρειάζεται μελέτη, γνώση, δεξιοτεχνία και μεράκι. Παρακάτω θα βρείτε μερικές από τις παροχές που προσφέρουμε.\nΜελέτη (Αρχιτεκτονικό σχέδιο και μελέτη Πολιτικού Μηχανικού)


ανοιχτή ματια στον κοσμο: 10/19/13\n0 H πτώση του Φέλιξ στη Γη όπως την είδε ο ίδιος (βίντεο)!\nΈναν χρόνο μετά την ελεύθερη πτώση ρεκόρ, που έκανε από ύψος 40.000 μέτρων ο αυστριακός Φέλιξ Μπαουμγκάρτνερ, η Red Bull Stratos έδωσε στη δημοσιότητα ένα εντυπωσιακό βίντεο που δείχνει πώς βίωσε ο ίδιος ο άλτης το συγκλονιστικό άλμα. Είναι η πτώση έτσι όπως τη κατέγραψε η κάμερα που ήταν τοποθετημένη στο σκάφανδρο του και από το πρώτο δευτερόλεπτο της πτώσης, το βίντεο καταγράφει όσα έβλεπε ο ίδιος ο άλτης.\nΗ πρώτη σκηνή που κόβει την ανάσα είναι η απόσταση που τον χωρίζει από τη γη. Από το ύψος των 40.000 μέτρων, η καμπυλότητα της Γης φαίνεται τόσο έντονα ώστε μοιάζει σαν ο Μπαουμγκάρτνερ να ορμά στην ατμόσφαιρα προερχόμενος από το διάστημα.\n0 Τα σκυλιά έχουν ανθρώπινα συναισθήματα!\nΜέχρι σήμερα οι επιστήμονες δεν ήταν βέβαιοι εάν τα συναισθήματα και ο έντονος τρόπος που τα εκφράζουν τα σκυλιά, αποτελούν ένα μηχανισμό άσκησης πειθούς για να πάρουν αυτό που θέλουν από τον άνθρωπο, ή είναι πραγματικά.\nΓια να το διαπιστώσουν ένας τρόπος υπήρχε: να κοιτάξουν βαθιά, στις εγκεφαλικές δομές του σκύλου και να δουν εάν υπάρχουν ομοιότητες με τις δομές του ανθρώπινου εγκεφάλου. Χρησιμοποιώντας μαγνητικό τομογράφο, ειδικοί από το Πανεπιστήμιο του Εμορι στη Ατλάντα, κατάφεραν να μάθουν όχι μόνο εάν το σκυλί έχει συναίσθημα όμοιο με του ανθρώπου, αλλά και να το προσδιορίσουν.\n0 σχόλια Ετικέτες ΑΠΟΨΕΙΣ, ΖΩΑ-ΦΥΣΗ\n0 Ανθρώπινο κρανίο ηλικίας 1,8 εκατ. ετών φέρνει τα πάνω κάτω στην παλαιοντολογία\nΗ ανακάλυψη στο Ντμάνισι της νότιας Γεωργίας ενός εντυπωσιακά καλοδιατηρημένου κρανίου ανθρωποειδούς ηλικίας 1,8 εκατομμυρίων ετών έρχεται να αναταράξει περαιτέρω τα, ούτως ή άλλως, πάντα ταραγμένα ύδατα της παλαιοανθρωπολογίας. Το εύρημα φαίνεται να καταρρίπτει την κυρίαρχη εδώ και δεκαετίες θεωρία ότι πριν από περίπου 2 εκατ. έτη στη Γη συνυπήρχαν αρκετά διαφορετικά είδη προγόνων μας.\nΤώρα, προβάλλει η εναλλακτική άποψη ότι στην πραγματικότητα τα διάφορα απολιθωμένα οστά και κρανία που έχουν βρεθεί όλα αυτά τα χρόνια στην Αφρική και στην Ασία, ανήκουν μάλλον στο ίδιο προανθρώπινο είδος, τον Homo erectus, που απλώς είχε διάφορες ανατομικές παραλλαγές. Πολλοί παλαιοντολόγοι τείνουν να δεχτούν ότι η ανακάλυψη αποτελεί ορόσημο για την κατανόηση των ριζών της ανθρώπινης εξέλιξης, αλλά αρκετοί άλλοι εμφανίζονται πολύ πιο επιφυλακτικοί και σκεπτικιστές.\n0 σχόλια Ετικέτες ΙΣΤΟΡΙΑ, ΚΟΣΜΟΣ, ΜΥΣΤΗΡΙΟ, ΠΑΡΑΞΕΝΑ\n0 Αεροψεκασμός στην Αθήνα του 1947\nΣτην Αθήνα του 1947 το DDT πήγαινε σύννεφο… για προληπτικούς λόγους (!!!), όχι για χολέρα όπως αναφέρει η λεζάντα, αλλά και για την ελονοσία.\nΤο DDT είναι εντομοκτόνο και έκαναν ψεκασμούς για την καταπολέμηση των κουνουπιών που την μετέδιδαν Έχει απαγορευθεί η χρήση του από χρόνια γιατί προκαλούσε βλάβες κυρίως στα έμβρυα.\nΤο 1944 ο Διεθνής Ερυθρός Σταυρός υπολογίζει σε 2.5 εκατομμύρια τους ελονοσούντες στην Ελλάδα (επί συνόλου 7 εκατομμυρίων περίπου).\nΗ ανθρωπιστική κρίση εκινητοποίησε πολλές οργανώσεις του εξωτερικού, όπως η GWRA (ελληνοαμερικανική). Η οργάνωση αυτή, εκτός από τους 5 τόνους Paris Green (αρσενικούχο σκεύασμα) που έστειλε στην Ελλάδα με την έναρξη του πολέμου, άσκησε μεγάλη πίεση στην Αμερικανική κυβέρνηση. Ο καθηγητής Γρηγόριος Α. Λιβαδάς, διευθυντής της Υγειονομικής Σχολής, κάνει εκκλήσεις σε διεθνείς οργανώσεις, αλλά οι απαντητικές επιστολές λογοκρίνονται και δεσμεύονται από τη Βέρμαχτ. Τελικά οι σύμμαχοι εδέησε να λασκάρουν τον αποκλεισμό, προκειμένου να σταλεί ανθρωπιστική βοήθεια μέσω της ουδέτερης Ελβετίας.\n0 Πώς το φθινόπωρο επηρεάζει τη σεξουαλική μας ζωή\nΠέφτουν τα φύλλα, ανεβαίνει η λίμπιντο\nΤα φύλλα των δέντρων μπορεί να πέφτουν το φθινόπωρο, για να προετοιμαστούν για το βαρύ χειμώνα που ακολουθεί, όμως δε συμβαίνει αυτό και με τη... λίμπιντο!\nΤο φθινόπωρο είναι η εποχή που η τεστοστερόνη –η ορμόνη που συνδέεται με τη σεξουαλική ορμή- βρίσκεται στα υψηλότερα επίπεδα από κάθε άλλη εποχή, όπως έχουν αποδείξει αρκετές μελέτες (κάτι που ισχύει και για τις γυναίκες).\nΤώρα, το αν αυτό οφείλεται σε κάποια αρχαία ένστικτα ζευγαρώματος (ορισμένα ζώα ζευγαρώνουν επίσης το φθινόπωρο), ή οφείλεται στο γεγονός ότι μικραίνει η μέρα και αυξάνουν οι κοινωνικές δραστηριότητες... δεν το γνωρίζουμε, αλλά ποιον ενδιαφέρει;\n0 Αμαζόνιος:Ο πνεύμονας της Γης με τα 390 δισεκατομμύρια δέντρα από 16.000 είδη [εικόνες]\nΟμως τα μισά από αυτά τα δέντρα ανήκουν σε 227 είδη, διευκρινίζουν οι συντάκτες της έρευνας που δημοσιεύθηκε στο αμερικανικό περιοδικό Science.\n0 Πρωτοσέλιδο η ιστορία της μικρής Μαρίας στις βρετανικές εφημερίδες\nΗ τετράχρονη δίνει ελπίδες στους γονείς της μικρής Μαντλίν\nΗ ιστορία της μικρής Μαρίας που βρέθηκε στον καταυλισμό των τσιγγάνων απασχολεί σήμερα σχεδόν όλα τα βρετανικά μέσα ενημέρωσης.\nΕίναι χαρακτηριστικό ότι κάποιες εφημερίδες όπως η Daily Mirror και η Daily Star κάνουν το θέμα πρωτοσέλιδο με την φωτογραφία της μικρής Μαρίας.\nΌλα τα δημοσιεύματα αναφέρονται εκτενώς στο θέμα. Από το πως βρέθηκε το μικρό κορίτσι, που βρίσκεται τώρα, για το τεστ DNA, και φυσικά για το τι μέλλει γενέσθαι. Παράλληλα επισημαίνουν ότι η ελληνική αστυνομία έχει απευθύνει διεθνή έκκληση για να εξακριβωθεί η ταυτότητα του 4χρονού κοριτσιού.\nΑναρτήθηκε στις 5:42 μ.μ.\n▼ Οκτωβρίου 2013 (57)\nH πτώση του Φέλιξ στη Γη όπως την είδε ο ίδιος (βί...\nΠρωτοσέλιδο η ιστορία της μικρής Μαρίας στις βρετα...


TEST - Honda CB650F 2018 - BIKEIT!\nTEST - Honda CB650F 2018\nΔημοσιεύθηκε : Παρασκευή, 21 Δεκεμβρίου 2018 18:32\nΠρωτοεμφανίστηκε το 2014, ανανεώθηκε το 2016 και ήδη γνωρίζουμε τον διάδοχό του. Μιλάμε για το CB650F, τη μοτοσυκλέτα που ήρθε να γεμίσει τα παπούτσια ενός θρυλικού γυμνού της Honda, του Hornet, και η οποία θα δώσει από του χρόνου τη θέση της στο CB650R, εντασσόμενο στυλιστικά στη φιλοσοφία Neo Sports Cafe, όπως αυτή πρωτοπαρουσιάστηκε με το CB1000R.\nΚάποτε οι γυμνές (ή ημίγυμνες) τετρακύλινδρες της μεσαίας κατηγορίας γέμιζαν τους πίνακες πωλήσεων στην Ελλάδα, με τα Hornet και τα Fazer και τα GSR, ενώ σήμερα ψάχνουμε να βρούμε ένα τέτοιο μοντέλο και απλά δεν υπάρχει. To CB650F είναι ο τελευταίος εκπρόσωπος μιας σχολής που απλά δεν υπάρχει πια, όμως στην περίπτωση της Honda τυγχάνει να γνωρίζουμε πως έχει και εξασφαλισμένο μέλλον.\nΣε αντίθεση, ενδεχομένως, με την κοινή αντίληψη, ο τετρακύλινδρος κινητήρας του 650 δεν προήλθε από τροποποιήσεις πάνω στο γνωστό μοτέρ του CBR600RR, αλλά πρόκειται για μια μονάδα που εξελίχθηκε εξ επί τούτου. Βασική αιτία της «πλάνης» είναι η κοινή διάμετρος των εμβόλων (67 mm), με τη μακρύτερη διαδρομή (46 mm, έναντι 42.5 του CBR) να εξηγεί την αύξηση του κυβισμού και η πραγματικότητα υπονοεί πως σίγουρα θα υπάρχουν κάποια κοινά σημεία ανάμεσα στους δύο κινητήρες.\nΤην τελευταία φορά που δοκιμάσαμε το CB650F ήταν το 2016 και η μοτοσυκλέτα εκείνη ήταν συμβατή με τις προδιαγραφές Euro 3. Τώρα, με την επόμενη δέσμη περιοριστικών μέτρων να είναι ήδη σε πλήρη εφαρμογή, το γυμνό μεσαίο Honda μας έρχεται με λίγη παραπάνω δύναμη, περίπου 4 άλογα, και ένα νέο μπροστινό σύστημα. Πρόκειται για το πιρούνι της Showa Dual Bending Valve (SDBV), ένα μη ρυθμιζόμενο συμβατικό πιρούνι που προσθέτει ένα πασίγνωστο επώνυμο στα τεχνικά χαρακτηριστικά της μοτοσυκλέτας.\nΗ εμφάνιση του CB650F παραμένει πιστή στις γραμμές του μοντέλου, με τα απαραίτητα νέα χρώματα για την έκδοση του 2018.\nΟ κινητήρας στην τελευταία του αναβάθμιση βρήκε το κάτι παραπάνω σε δύναμη μέσω νέων, πιο κοντών εισαγωγών αέρα, τροποποιημένου φιλτροκουτιού με φαρδύτερες εισαγωγές αέρα και μια νέα εξάτμιση.\nΟι αλλαγές ακόμη περιλαμβάνουν κοντύτερες σχέσεις από τη δευτέρα ως και την πέμπτη σχέση, γεγονός που έρχεται να προσφέρει δυνατότερες επιταχύνσεις σε σχεδόν όλο το φάσμα λειτουργίας, χωρίς να επηρεάζει την τελική ταχύτητα, αφού η τελευταία σχέση παραμένει με τον ίδιο λόγο μετάδοσης.\nΟι επεμβάσεις της Honda στο μοντέλο αυτό, που ντεμπουτάρησε ως μέλος της γκάμας του 2017, περιλαμβάνουν επίσης μερικές τροποποιήσεις στις διπίστονες μπροστινές δαγκάνες της Nissin.\n+ - Τι είναι Click to collapse\nΤο CB650F είναι μια γυμνή μοτοσυκλέτα με σύγχρονη, κοφτερή εμφάνιση. Θα μπορούσε κανείς να το εντάξει στη λογική των streetfighters, αν και δεν πρόκειται για το κοφτερό λεπίδι που φτιάχτηκε για να τα βάλει με σπορ μοτοσυκλέτες στο στροφιλίκι. Ενδεχομένως και να μπορεί να το κάνει, αλλά η συνολική λογική που το διέπει ακολουθεί την ίδια φιλοσοφία με το Hornet: φιλικό, βολικό και εύχρηστο, πριν και πάνω από άλλα επίθετα όπως «επιθετικό», «άγριο» και λοιπές εκφράσεις που συνήθως συνοδεύουν τις streetfighter κατασκευές.\nΗ θέση οδήγησής του είναι φιλική και διακατέχεται από αυτή την αύρα της Honda που σε κάνει να νιώθεις από την πρώτη φορά πως αυτή τη μοτοσυκλέτα την ξέρεις καλά. Ξεκούραστες γωνίες για χέρια, μέση και πόδια, μαρσπιέ μάλλον πιο μπροστά απ’ όσο θα περίμενε κανείς για επιθετική οδήγηση και άνετη εργονομία είναι οι χαρακτηρισμοί που το περιγράφουν.\nΑπό πλευράς εξοπλισμού η Honda έχει μείνει στα πολύ βασικά, δηλαδή ανανέωση με LED φώτα και ένα ABS – αυτά. Ούτε χάρτες ανάφλεξης, ούτε traction, ούτε όργανα που πιάνουν κουβεντούλα με δορυφόρους και ξέρουν πώς φτιάχνεται το τέλειο παστίτσιο, μόνο τα απολύτως απαραίτητα για να κάνεις τη δουλειά σου. Και «δουλειά σου» πάνω σε μια μοτοσυκλέτα μπορεί να σημαίνει μόνο δύο πράγματα: μετακίνηση και διασκέδαση.\nΤο CB650F τα καταφέρνει εξαιρετικά και στα δύο, όπως θα δούμε στη συνέχεια.\n+ - Και τα τετρακύλινδρα έχουν ροπή Click to collapse\nΟμολογώ πως είχα χρόνια να καβαλήσω ένα τετρακύλινδρο μεσαίου κυβισμού και αυτό το Honda κατάφερε να με εκπλήξει. Από τα πρώτα μέτρα ήμουν προετοιμασμένος για ένα μοτέρ που θα μοιάζει με σβηστό μέχρι τις 8,000 στροφές, οπότε το πρώτο χούφτωμα στο γκάζι έγινε σχεδόν ασυναίσθητα, περιμένοντας απλώς να ανεβάσει στροφές μέχρι να φτάσουμε στα διασκεδαστικά χωράφια του. Οποία πλάνη με περίμενε!\nΛίγο μετά τις 5,000 ο πίσω τροχός αρχίζει να γράφει οκταράκια στην (εντάξει, όχι και τόσο σπουδαία) άσφαλτο της Λεωφόρου Αθηνών, λίγα μέτρα από τις κεντρικές εγκαταστάσεις του Σαρακάκη απ’ όπου μόλις είχα παραλάβει το CB650F. Και δεν ήταν μόνο αυτό, καθώς επιμένοντας στο γκάζι επέμεινε κι αυτό να χορεύει ενόσω ανέβαζα σχέσεις, καθώς η ροπή που έβγαζε στις μεσαίες ήταν κάτι σχεδόν πρωτόγνωρο για τα δεδομένα που είχα στο μυαλό μου για τα των μεσαία τετρακύλιδρα.\n«Καλά θα περάσουμε μαζί,» σκέφτηκα και δεν έκανα λάθος.\nΟυδέποτε υπήρξα θιασώτης αυτής της κατηγορίας κινητήρων και ο λόγος είναι προφανής: δεν τρελαίνομαι με μέγιστες αποδόσεις σε πενταψήφιες στροφές, απολαμβάνω τη ροπή στις χαμηλομεσαίες και σκασίλα μου τι συμβαίνει μετά τις 10,000.\nΕ λοιπόν το CB650F είναι ίσως η πρώτη μεσαία τετρακύλινδρη που θα έβαζα στη ζυγαριά μιας ενδεχόμενης αγοράς. Αντί να κοτσάρει έτοιμο ένα μοτέρ supersport και απλά να το προσαρμόσει λίγο στα δεδομένα των Euro 4, η Honda έκατσε και έστησε από την αρχή έναν φρέσκο κινητήρα.\nΔιότι, ακόμη κι αν ήθελε να κρατήσει το μοτέρ του CBR600RR, το να διατηρήσει την ίδια διάμετρο εμβόλων και να μακρύνει τη διαδρομή συνεπάγεται μια σειρά υποχρεωτικών αλλαγών στον κινητήρα που πρακτικά συμπαρασύρει τα πάντα από την κεφαλή και κάτω – βλέπε στρόφαλο και σία. Άρα, καλύτερα να το φτιάξεις εξαρχής να είσαι σίγουρος. Και η Honda εμφανώς ήξερε τι έκανε, αφού ο ίδιος κινητήρας περνά Euro 4 με αύξηση ισχύος και θα συνεχίσει να προσφέρει τις υπηρεσίες του και στη νέα γενιά του 2019, η οποία αλλάζει σε όλα πλην της κινητήριας μονάδας – και θα κερδίσει και άλλα 4 αλογάκια.\n+ - Όλοι οι δρόμοι δικοί του Click to collapse\nΑγοράζοντας κάποιος μια μοτοσυκλέτα σαν το CB650F, έχει στο μυαλό του ένα ευρύ πεδίο χρήσης που ξεκινά από την αστική καθημερινότητα, περνά στη στριφτερή διασκέδαση και καταλήγει στον ανοικτό δρόμο. Είναι ένα εργαλείο παντός καιρού και αυτόν τον σκοπό πρέπει να εξυπηρετήσει.\nΣτην πόλη το CB δεν έχει το παραμικρό που θα μπορούσε να προβληματίσει τον αναβάτη του. Φιλικότατο στο γκάζι, μπορεί να ρολάρει γλυκά και με μία και με δύο πάνω αν το θες, χώνεται παντού, δεν το αισθάνεσαι βαρύ ποτέ και είναι αρκετά μαλακό από αναρτήσεις για να μην βλαστημάς κάθε φορά που ο δρόμος δε μοιάζει με βελούδινο καρπέτο – δηλαδή παντού στην Ελλάδα.\nΑν και δεν είχα οδηγήσει το προηγούμενο μοντέλο του 2014 – πάνω στο οποίο βασίζεται το παρόν – ήδη εκτιμώ τις κοντύτερες σχέσεις από 2α ως και 5η. Προσφέρουν ακαριαία επιτάχυνση και το κάνουν καλύτερα εκεί που χρειάζεται στην καθημερινότητά μας, δηλαδή σε μικρές σχετικά ταχύτητες και με το στροφόμετρο στις μεσαίες του. Μπορεί δε να ρολάρει με οποιαδήποτε σχέση από τις 2,000 σ.α.λ. για πλάκα χωρίς δισταγμούς, λες και είναι δικύλινδρο!\nΓια να τολμήσω και μια μικρή υπερβολή, η τάση του για ντριφταρίσματα με κάνει να απορώ με ποια λογική η Honda βάζει traction control στο SH300i και όχι εδώ. Προς αποφυγή παρεξηγήσεων πάντως, να τονίσω πως χαίρομαι που δεν έχει TC το CB650F, αγαπάμε παντιλίκια και ειδικά όταν έρχονται τόσο γλυκά με την απόδοση του τετρακύλινδρου αυτού.\nΟ αυτοκινητόδρομος είναι ένα άλλο φρούτο, εκεί όπου θεωρητικά μια ολόγυμνη κατασκευή δεν πολυγουστάρει να βρίσκεται. Στην περίπτωση του CB650F, δεν υπάρχει τίποτε που να ξενίσει ή να ενοχλήσει στο ταξίδι, πλην της προφανούς αεροδυναμικής ένδειας.\nΑκόμη και το φανάρι με τα όργανα είναι πολύ χαμηλά για να προσφέρουν την παραμικρή κάλυψη στον αναβάτη, αναγκάζοντάς τον έτσι να κρατήσει την μέση του ταχύτητα μέχρι τα 140 km/h, όπου η αντίσταση του αέρα παλεύεται. Από κει και πάνω αρχίζεις να ψάχνεις ένα απάνεμο σημείο να κρυφτείς, ή ψάχνεις για ζελατινούλα στην αγορά.\nΠέραν αυτού ωστόσο, η μοτοσυκλέτα ωστόσο μπορεί να ταξιδεύει όλη μέρα και μάλιστα με ταχύτητες που σε στέλνουν σούμπιτο στο αυτόφωρο. Διά του λόγου το αληθές, το CB δεν έχει κανένα ενδοιασμό να δει 220 στο κοντέρ και έχει κι άλλο – το πόσο εξαρτάται από το πόσο καλά θα κρυφτείς και πόσο θα επιμείνεις.\nΚαι φτάνουμε στο στροφιλίκι. Εκεί αρχικά συναντάμε έναν γνήσιο απόγονο του Hornet, δηλαδή μια μοτοσυκλέτα ευέλικτη και ιδιαίτερα φιλική, η οποία στρίβει με αρκετά στο κοντέρ και έχει ικανά περιθώρια για παιχνίδι. Τα όρια όμως έρχονται σχετικά νωρίς και εξηγούμαι πάραυτα.\nΟι αναρτήσεις του είναι αρκετά μαλακές, ειδικά το πιρούνι της Showa τερματίζει σε σημεία που δεν το περιμένεις, όπως λακκούβες, (προσεκτικό) ανέβασμα σε πεζοδρόμιο κλπ. Αν και η επαναφορά του σώζει την παρτίδα, η κάπως φτωχή απόσβεση συμπίεσης περιορίζει τις βλέψεις όταν ο ρυθμός ανέβει σε μια ωραία φιδίσια ορεινή διαδρομή.\nΤο SDBV πιρούνι μοιάζει ιδανικό για μοτοσυκλέτες όπως το Integra (που το φορά επίσης), μα άλλο φρούτο τα 50 άλογα κι άλλο τα 90.\nΜέχρις ενός λογικού σημείου όλα δουλεύουν καλά, το ουδέτερο ζύγισμα της μοτοσυκλέτας κάνει τις κλίσεις παιχνιδάκι και απλά απολαμβάνεις να ανοίγεις το ροπάτο γκάζι στην έξοδο της στροφής, εκτοξευόμενος προς την επόμενη. Όλα καλά ως εδώ.\nΑν προσπαθήσεις να κυνηγήσεις τα όρια της μοτοσυκλέτας στη στροφή, σύντομα έρχεσαι αντιμέτωπος με μια ασάφεια μπροστά, γεγονός που αναπόφευκτα σε κάνει να κόψεις ρυθμό. Αν μάλιστα βρεις ανωμαλίες στο έδαφος, στα πολλά χιλιόμετρα θα συνοδευτούν και από μικρές πλεύσεις. Αυτό είναι και το όριο που το διαχωρίζει από μια καθαρόαιμη streetfighter ή εν γένει μια πρώην supersport μοτοσυκλέτα που γδύθηκε για να υποδυθεί έναν νέο ρόλο.\nΕνδεχομένως μια πιο σπορ επιλογή ελαστικού από τα Dunlop D222 να του τονώσει τη στριφτερή πλευρά της προσωπικότητάς του, αλλά δύσκολα μπορώ να φανταστώ κάποιον να ξύνει αγκώνες μαζί του, απλά δεν είναι φτιαγμένο για οριακά καγκουριλίκια. Αυτό που θα κάνει εξαιρετικά είναι να προσφέρει άφθονη διασκέδαση στον μέσο αναβάτη και να πάει σβέλτα σε οποιαδήποτε διαδρομή. Η απόσταση από το «σβέλτα» ως το «γρήγορα» πάντως θα πρέπει οπωσδήποτε να περιλαμβάνει λίγη δουλειά στο μπροστινό.\n+ - Πρακτικότητες και οικονομίες Click to collapse\nΓενικότερα μιλώντας, η στροφή που έκανε το CB650F το 2014 για να διαδεχτεί το Hornet (CB600F λεγόταν κι εκείνο άλλωστε) περιλάμβανε μια μικρή απλοποίηση - «έκπτωση» θα ήταν μια άλλη έκφραση - στα περιφερειακά του.\nΚάποτε το Hornet διέθετε ρυθμιζόμενες αναρτήσεις, σήμερα η αναβάθμιση περιλαμβάνει ένα πιρούνι με ονοματεπώνυμο μεν, άνευ ρυθμίσεων δε. Η καλή έκδοση του Hornet του 2010 φορούσε μπροστά τις τριπίστονες Nissin με το συνδυασμένο σύστημα CBS, σήμερα η μία και μοναδική έκδοση του CB650F φορά τις διπίστονες που τότε βρίσκαμε στο βασικό Hornet.\nΕίναι μάλλον το κλίμα της εποχής που έχει επιβάλλει αυτή την πορεία, πάντως οφείλω να παραδεχτώ πως το σύνολο δουλεύει.\nΓια παράδειγμα, τα φρένα του CB650F με εξέπληξαν στην πράξη συγκριτικά με τι νόμιζα πως θα πιάσω στο χέρι μου διαβάζοντας το press kit της μοτοσυκλέτας. Ναι, είναι απλές διπίστονες με γλίστρα, αλλά το δάγκωμά τους είναι πραγματικά δυνατότερο απ’ όσο περίμενα, είναι εντυπωσιακά αποτελεσματικές σε όλο το εύρος ταχυτήτων αυτής της Honda. Και αυτό δεν είναι λίγο, έχουν να σταματήσουν 90 άλογα και 208 κιλά (χωρίς τον ανοικονόμητο αναβάτη) και το κάνουν με απόλυτη ασφάλεια, άρα όλα καλά εδώ.\nΟπότε, αν είναι έτσι, γιατί να πάρω τριπίστονες και τετραπίστονες και εξαπίστονες, θα με ρωτήσετε. Διότι η απαιτούμενη δύναμη από τις δαγκάνες του CB650F εξισορροπείται με τη φτωχότερη αίσθηση στο χέρι, δηλαδή λιγότερη ακρίβεια στο φρενάρισμα. Επί του πρακτέου αυτό δεν αποτελεί σημαντικό πρόβλημα, καθώς το εξαιρετικό ABS της Nissin είναι εκεί να σώσει κάθε κατάσταση πριν καν αυτή συμβεί, όμως το πόσο συχνά μου επενέβαινε το ABS στην πόλη και δη σε ανυποψίαστα φρεναρίσματα είναι ένα μέτρο του feedback που ΔΕΝ φτάνει στο χέρι του αναβάτη. Και εδώ μπαίνει στην εξίσωση και το πιρούνι, μέσω του οποίου περνά η οποιαδήποτε πληροφορία μεταδίδεται από το όλο μπροστινό σύστημα στον αναβάτη.\nΑυτά με τις «γκρίνιες» μου, ας περάσουμε τώρα σε πιο χαρμόσυνες ειδήσεις. Για να καταφέρω να ξεπεράσω τα 7.5 λίτρα ανά 100 χιλιόμετρα σε κατανάλωση καυσίμου, έπρεπε να λυσσάξω σε κακουργηματικό βαθμό.\nΚατά μέσο όρο το CB650F έκαιγε βενζίνη με ρυθμό στα πέριξ των 7 l / 100 km, τιμή που δεν είναι καθόλου κακή για μεσαίο τετρακύλινδρο. Σε πιο ήπια χέρια το νούμερο αυτό μπορεί να πέσει κι άλλο, ενώ η φαγούρα του δεξιού καρπού οδηγεί αναπόδραστα σε σύναψη στενότερων σχέσεων με τον βενζινά της γειτονιάς.\nΤα τελευταία χρόνια αρκετές μοτοσυκλέτες μας έχουν καλομάθει σε εντυπωσιακά χαμηλές καταναλώσεις και κάποιες εξ αυτών είναι μοντέλα της Honda. Ίσως όμως να έχετε προσέξει πως αυτές συνήθως διαθέτουν δικύλινδρους κινητήρες και δη χαμηλόστροφους (βλέπε λ.χ. NC750).\nΔεν υπάρχουν και πολλά να πούμε για τη συγκεκριμένη περίπτωση, τα λέει όλα η καμπύλη ισχύος.\nΗ απόδοση 84 ίππων στον τροχό από μια ονομαστική ισχύ 90 hp ακούγεται πολύ καλή – συνήθως περιμένουμε μια απώλεια της τάξης του 8 με 10% από τον στρόφαλο ως τον τροχό, οπότε εδώ είμαστε μια χαρά.\nΑυτό που μετρά περισσότερο είναι η απόλυτη γραμμικότητα της καμπύλης, η οποία και φωτογραφίζει παραστατικότατα τη γλυκιά απόδοση του κινητήρα και τη φιλικότητα που τον διακατέχει σε όλο του το φάσμα λειτουργίας.\n+ - Στο ταμείο Click to collapse\nΦτάνοντας στην ώρα της αλήθειας, βρισκόμαστε αντιμέτωποι με μια λιανική τιμή 8,600 ευρώ. Πώς να την κρίνεις τώρα αυτή; Είναι δύσκολο τα πράγμα, πολύ απλά διότι δεν υπάρχει καμιά άλλη μοτοσυκλέτα στην αγορά που να μπορεί να μπει σε απευθείας σύγκριση με το CB650F.\nΓυμνό τετρακύλινδρο έχει μόνο η Suzuki, το GSX-S750, αλλά εδώ πάμε σε άλλο παιχνίδι, πολύ πιο σπορ, με περισσότερα κυβικά και αναμενόμενα περισσότερα λεφτά. Εντάξει, έχει και η MV Agusta, αλλά σας προκαλώ να βρείτε ένα μοντέλο της με τετραψήφια τιμή. Μην κουράζεστε, δεν έχει.\nΝα μιλήσουμε για το δικύλινδρο Yamaha MT-07; Αρκετά φτηνότερο, αλλά και δύσκολα να μπει κανείς σε άμεση σύγκριση, άλλοι κινητήρες, άλλα λεφτά, μένει μόνο η παρόμοια φιλοσοφία χρήσης.\nΝα συγκρίνουμε με το ΜΤ-09; Παραπλήσια λογική, τρικύλινδρο, αλλά με αρκετά περισσότερα κυβικά και σχεδόν ένα χιλιάρικο πάνω.\nΟπότε καταλήγουμε εκεί που είναι αναπόφευκτο να καταλήξουμε: είναι άκρως προσωπικό το θέμα. Αν το γουστάρεις και μπορείς να το πληρώσεις, τότε είναι μια χαρά, τα αξίζει τα λεφτά του και σε βάθος χρόνου θα στα δώσει πίσω σε είδος, σε διασκέδαση και ευχρηστία. Αν μετράς σε ευρώ ανά ίππο, τότε θα βρεις καλύτερες προτάσεις, αλλά δε θα είναι ίδιας λογικής μοτοσυκλέτες, θα είναι κάτι άλλο.\nΚαι, αν θες να το δεις ως το υπέρτατο κελεπούρι, υπάρχει και γι’ αυτό τρόπος: κάνει τα ίδια λεφτά με το ΝC750X των 55 ίππων και των 220 κιλών. Είπατε κάτι;\nΑς μην το κουράζουμε άλλο, δεν έχει νόημα. Το CB650F είναι κυριολεκτικά ο τελευταίος των Μοϊκανών, ένα πολύ καλό παράδειγμα μιας γενιάς γυμνών τετρακύλινδρων που αγαπήθηκε πολύ στην Ελλάδα και πλέον έχει εκλείψει στη σκιά των δικύλινδρων που στο μεταξύ κατέκλυσαν τα πάντα.\nΕίναι μια εξαιρετική μοτοσυκλέτα στον κόσμο της προσιτής λογικής και όχι του εντυπωσιασμού, με πολύ όμορφη σχεδίαση που γυρνά κεφάλια παντού (κι ας μην έχει ανάποδο πιρούνι κι ακτινικά φρένα). Θα σε πάει παντού, θα λυσσάξει όπως μόνο ένα τετρακύλινδρο ξέρει, θα κινηθεί σχετικά οικονομικά, θα στρίψει, θα τρέξει και, αν θες, θα ταξιδέψει. Ζωγραφίζει χαμόγελα σε πρόσωπα δίχως να κοπιάσει και δεν κοστίζει ένα σπίτι για να το αποκτήσεις.\nΤιμή (ευρώ) 8,600\n4T, 4Κ, Υ/Ψ, 16Β, 2ΕΕΚ\n89.8 / 11,000\n6.5 / 8,000\nΤηεσκοπικό πιρούνι 41mm Showa SDBV\nΜονό αμορτισέρ, ρύθμιση προφόρτισης ελατηρίου\nΔύο δίσκοι320 mm, δαγκάνες Nissin 2 εμβόλων, ABS\nΔίσκος 240 mm, ABS\nDunlop Sportmax D222, 120/70-17 (58W)\nDunlop Sportmax D222, 180/55-17 (73W)


Super League: «Βλέπει» Ευρώπη και ο Λεβαδειακός\nΟ Αστέρας Τρίπολης είχε κυριαρχήσει στο πρώτο ημίχρονο, όμως ο Λεβαδειακός αναδείχθηκε νικητής (1-0) στη μεταξύ τους αναμέτρηση στην πρωτεύουσα της Βοιωτίας και πλησίασε την πέμπτη θέση στους 2 βαθμούς.\nΗ ομάδα του Σάββα Παντελίδη επέβαλε το ρυθμό της στα πρώτα 45 λεπτά κι έχασε σημαντικές ευκαιρίες. Στο 14΄ ο Επασί εξουδετέρωσε το πλασέ του Τόνσο, ενώ στο 21΄ ο τερματοφύλακας των γηπεδούχων διόρθωσε το λάθος του, αποκρούοντας το σουτ του Τσιλιανίδη.\nΣτο 26΄ ο Γάλλος γκολκίπερ εξουδετέρωσε την προσπάθεια του Μανιά, ενώ στο 30΄ το σουτ του Τόνσο, με καλές προϋποθέσεις, έφυγε άουτ. Στις καθυστερήσεις του πρώτου ημιχρόνου ο Γιακουμάκης βγήκε τετ α τετ με τον Αθανασιάδη, αλλά πριν πλασάρει ο διαιτητής Τσαμούρης σφύριξε τη λήξη!\nΣτην επανάληψη ο ρυθμός του Αστέρα έπεσε και ο Λεβαδειακός βρήκε την ευκαιρία για να απειλήσει, ανοίγοντας μάλιστα το σκορ στην πρώτη, ουσιαστικά, ολοκληρωμένη επιθετική ενέργειά του.\nΣτο 66ο λεπτό λοιπόν ο Γιακουμάκης βρήκε τον Σαβαντογκό κι εκείνος, με πλασέ από πλάγια θέση, νίκησε τον Αθανασιάδη, που είχε καθυστερημένη αντίδραση.\nΟι φιλοξενούμενοι είχαν πάντως την ευκαιρία για να φύγουν με βαθμό από τη Βοιωτία αλλά τη σπατάλησε στο 88΄ ο Δουβίκας, σουτάροντας άουτ από το ύψος της μικρής περιοχής, στην μπαλιά του Ισνάλντο. Στη λήξη του αγώνα αποβλήθηκε ο Πασαλίδης\nΕτικέτες Super Leagueο ΛεβαδειακόςΣτο «κόλπο» για Ευρώπη\nΠροηγουμενοΔιέκοψε την απεργία πείνας ο κρατούμενος Β. Δημάκης\nΕπομενοAl Jazeera: Ψεύτικα βίντεο «στον αέρα» για τον βομβαρδισμό της Συρίας\nΣτα χέρια του Δ. Γιαννακόπουλου περνά και ο Ερασιτέχνης Παναθηναϊκός\nΧάντμπολ: Μεγάλο ματς Ολυμπιακός 23 – ΑΕΚ 25 – Η Ένωση έσπασε το πλεονέκτημα του Θρύλου!


Give me strength!.: 03/15/09\nΣοβαρά επεισόδια στο Παρίσι !!!!!\nΕπεισόδια μεταξύ νεαρών και αστυνομικών σημειώθηκαν λίγο μετά τις οκτώ το βράδυ του Σαββάτου, στο προάστιο Μιρό του Παρισιού. Είκοσι τρεις αστυνομικοί τραυματίστηκαν στη διάρκεια των συγκρούσεων ενώ πραγματοποιήθηκαν και οκτώ συλλήψεις,. Ανάμεσα στους συλληφθέντες είναι και ένας 15χρονος. Σύμφωνα με αυτόπτες μάρτυρες οι νεαροί επιτέθηκαν στους αστυνομικούς με μολότωφ, πέτρες και άλλα αντικείμενα.\nΑνησυχία για την έκρηξη βίας\nΑφορμή των επεισοδίων ήταν o θάνατος ενός νεαρού από πυρά αστυνομικών στις 8 Μαρτίου. Αφορμή των επεισοδίων ήταν ο θάνατος ενός νεαρού από πυρά αστυνομικών στις 8 Μαρτίου.\nΤην περασμένη εβδομάδα ο πρόεδρος Νικολά Σαρκοζί ζήτησε από την υπουργό Εσωτερικών Μισέλ Αλιό-Μαρί να παρουσιάσει συγκεκριμένο "σχέδιο δράσης" προκειμένου να αντιμετωπιστεί η έκρηξη βίας, από συμμορίες νεαρών στη γαλλική πρωτεύουσα.\nΕτικέτες ΑΣΤΥΝΟΜΙΑ, ΒΙΑ, ΓΑΛΛΙΑ, ΕΠΕΙΣΟΔΙΑ\nΗ ΘΩΔΗ ΜΑΣ ΔΟΥΛΕΥΕΙ ΩΡΑΙΑ!!!\nΜια χαρα πουλάει την τρέλα της, μια χαρά μας δουλεύει όλους η Έφη Θώδη. Η τραγουδίστρια η οποία μέχρι πριν από λίγα χρόνια τραγουδούσε μόνο στα πανηγύρια, έχει πιάσει την καλή.\nΜε τα κατά καιρούς τεχνάσματα και ευφυολογήματα του στυλ "θεραπέύω τον καρκίνο", τα παλιμπαιδίσματα και τις διασκευές, έχει καταφέρει να βγάλει ουκ ολίγα χρήματα. Ξέρει πολύ καλά τη κάνει. Πουλάει τρέλα και κονομάει. Σε τέτοιο σημείο που πλέον κυκλοφορεί με ένα μαύρο θηριώδες SAAB και με προσωπικό οδηγό! Ποια; Η Θώδη... Και μετά καθόμαστε και ασχολύμαστε μαζί της...Ξέρει τι κάνει...Μας δουλεύει κανονικά και περνά ζωή χαρισάμενη...!\nΕΚΤΟΣ ΕΛΕΓΧΟΥ Η ΚΑΤΑΣΤΑΣΗ ΣΤΟ ΠΑΚΙΣΤΑΝ\nΕκτραχίνεται επικίνδυνα η κατάσταση στο Πακιστάν!!Σύμφωνα με πληροφορίες που μετέδωσε πριν από λίγο το τηλεοπτικό δύκτιο Αλ Τζαζίρα ο ηγέτης της Πακιστανικής αντιπολίτευσης έχει προγραμματίσει για αύριο να βαδίσει προς την πρωτεύουσα του Πακιστάν! Ο Nawaz Sharif παρά την κυβερνητική απαγόρευση, οδήγησε περίπου 10.000 διαδηλωτές στους δρόμους της πόλης Λαχώρης στο ανατολικό Πακιστάν την Κυριακή, πριν στραφεί προς την κατεύθυνση της προς την πρωτεύουσα του Ισλαμαμπάντ όπου μαζικές διαμαρτυρίες έχουν προγραμματιστεί για αύριο Δευτέρα.!! "Η μοίρα μας οδηγεί προς το Ισλαμαμπάντ , δήλωσε πριν λίγο ο Σαρίφ σε τηλεφωνική συνέντευξη προς το δύκτιο της Αλ Τζαζίρα!!. "Η ανταπόκριση από τον κόσμο είναι καταπληκτική. Είναι μια χρυσή στιγμή στην ιστορία του Πακιστάν. Είναι ένα προοίμιο για μια επανάσταση." Η ανυσηχία εντείνεται με δεδομένο ότι η χώρα έχει πυρηνικά και βρίσκεται σε πολύ νευραλγικό σημείο- Αλ καϊντα και Ταλιμπάν!!\nΤο £1 εκατομμυρίου ΡΟΛΟΙ ΤΕΙΧΟΥ\nΤο ρολόι Corpus Clock έχει εφευρεθεί και έχει σχεδιαστεί από το Δρ John Taylor για το κολλέγιο Καίμπριτζ του Κόρπους Κρίστι για το εξωτερικό του νέου κτηρίου βιβλιοθηκών του κολλεγίου Cambridge. Θα παρουσιαστεί στις 19 Σεπτεμβρίου από τον καθ. stephen Hawking, ,μαζύ με μια συνοπτική ιστορία του χρόνου. Το £1 εκατομμυρίου στερλίνων ρολόι, γνωστό ως ρολόι σωμάτων, έχει ανατεθεί και έχει σχεδιαστεί για να τιμήσει τον John Harrison, ο οποίος ήταν περίφημα ο πρώτος που προσδιόρισε το γεωγραφικο μήκος και εφευρέτης του εσωτερικού ρολογιού...\nΑναρτήθηκε από anopetra-eleos.blogspot.com στις 2:42 μ.μ. Δεν υπάρχουν σχόλια:\nΚαι όμως ο καλύτερος παίχτης της ομάδας με το όνομα SAMOA είναι ο τερματοφύλακας\nδείτε και θα καταλάβαιτε τι εννοώ.Α.... Ξέχασα να σας πω το σκορ του αγώνα είναι\n0-31 νομίζω. Κανείς δεν είναι σίγουρος....ΘΑΥΜΑΣΤΕ ΤΑΛΕΝΤΟ.!!!\nΕτικέτες ΜΠΑΛΛΑ, ΣΚΟΡ, AYSTRALIA\nΜΕ ΤΙ ΠΑΙΖΕΙ ΤΟ ΠΑΙΔΙ?\nΤΡΟΜΟΣ ΑΠΟ ΝΕΟ ΕΙΔΟΣ ΝΑΡΚΩΤΙΚΟΥ!!!\nΌκλαντ Ν. Ζιλανδία : Ένα Κινέζικο φάρμακο γνωστό σαν Contac NT που εισάγεται στην Ν.Ζηλανδία και Αυστραλία και περιέχει υψηλα ψευδοεφεδρίνη φάρμακο που μπορεί να είναι αποτελεσματικό στη μείωση της ρινικής συμφόρησης έχει θέσει σε συναγερμό τις παγκόσμιες υπηρεσίες δίωξης ναρκωτικών!! Και αυτό γιατί όπως αναφέρουν οι υπηρεσίες διώξης της Ν.Ζηλανδίας , οι κινέζοι χημικοί κατόρθωσαν να εμπλουτίσουν το Contac NT με μεθαμφεταμίνη - ένα ψυχοτρόπο ναρκωτικό που προκαλεί εξαιρετικά έντονη ευφορία και επιθυμία για σεξ, φοβερά εξαρτησιογόνο!!- και από αυτό να δημιουργείται το ναρκωτικό "πάγος" ή αλλιώς κρυσταλλική μεθαμφεταμίνη που είναι πιο δυνατό από οποιοδήποτε άλλο είδος μεθαμφεταμινών και "καθαρότερο" ακόμα και από το γνωστό σπιντ. Η μάχη λένε οι υπηρεσίες δίωξης δυστυχώς για την ώρα έχει χαθεί και ο κίνδυνος μετατρέπεται σε τρόμο συνεχίζουν!!\nΗ πανέμορφη Ρωσίδα Ντάσα Ζούκοβα η νέα αρραβωνιαστικά του Ρώσσου μεγιστάνα Ρ. Αμπράμοβιτς ανέλαβε και την διεύθυνση του βρετανικού περιοδικού μόδας χωρίς στο παρελθόν να χει ασχοληθεί με δημοσιογραφία ή εκδόσεις! Έτσι πρόσθεσε στο βιογρφικό της και τον τίτλο της αρχισυντάκτριας ! Μέχρι σήμερα δηλώνει συλλέκτρια έργων τέχνης < γιαυτό συνέλεξε και τον Ρομαν?> και έχει πτυχίο Φιλολογίας!! 27 Μαϊων είναι άρα έχει καιρό μπροστά της για πολλά άλλα κόλπα! Πάντως λέγεται εκτός απο πανέμορφη την περιγράφουν και σαν αποφασιστική και επίμονη!!!!!!!!!\nΝαυαγοί σε ερημονήσι\nΟ ένας Ρώσος παντρεύτηκε την Ρωσίδα και μετά την χώρισε. Είναι ο καλύτερος πελάτης του αποστακτηρίου των Ιρλανδών. Ο άλλος Ρώσος έβγαλε λεφτά σκοτώνοντας τον Ιταλό και κανονίζοντας να βγάλει βίζα στους Βούλγαρους. Κάνοντας αυτά διεκδικεί το 33.4% από το αποστακτήριο των Ιρλανδών συμπεριλαμβανομένου και το παγκόσμιο δικαίωμα διανομής στους Άγγλους, προσλαμβάνοντας τους Έλληνες για πωλητές. Επίσης προσέλαβε τους δύο Γερμανούς ως σωματοφύλακες για τον εαυτό του και την Ρωσίδα γκόμενά του και υποσχέθηκε στην Βουλγάρα ότι θα γίνει νονά του πρώτου του παιδιού. Εξακολουθεί να βγαίνει και με την Σουηδέζα ενίοτε για να μάθει αγγλικά.\nΑναρτήθηκε από anopetra-eleos.blogspot.com στις 12:46 π.μ. Δεν υπάρχουν σχόλια:\nΕΝΑ ΒΙΝΤΕΟ ΓΙΑ ΤΟΝ ΜΕΓΑΛΟ ΕΛΛΗΝΑ ΜΑΚΕΔΟΝΑ\nΈνα άλλο που πρέπει να δείτε το βίντεο που δημιουργήθηκε από Makedonas82.\nΕτικέτες ALEXANTROS, ISTOPIA\nΠΡΟΣΟΧΗ ΣΤΟ VIAGRA-ΠΟΝΟΔΟΝΤΟΣ,ΛΟΞΙΓΚΑΣ..ΚΑΙ ΠΟΛΛΕΣ...


Ανακοίνωση για τη λήψη έγγραφων προσφορών για τη μίσθωση ενός (1) διαμορφωτήρα (GRADER), με σύστημα προώθησης, με ωρομίσθιο, για την Συντήρηση-Βελτίωση Δασικού Οδικού δικτύου Δασικού Συμπλέγματος Δυτικά Ποταμού Νέστου από το Δασαρχείο Κ. Νευροκοπίου.\nΑρχική Διαγωνισμοί Ανακοίνωση για τη λήψη έγγραφων προσφορών για τη μίσθωση ενός (1) διαμορφωτήρα (GRADER), με σύστημα προώθησης, με ωρομίσθιο, για την Συντήρηση-Βελτίωση Δασικού Οδικού δικτύου Δασικού Συμπλέγματος Δυτικά Ποταμού Νέστου από το Δασαρχείο Κ. Νευροκοπίου.\nΠέμπτη, 03 Ιούλιος 2014 10:40\nΗ μίσθωση θα γίνει για συνολική δαπάνη 6.178,86 Ευρώ χωρίς Φ.Π.Α.( 7.600 € με ΦΠΑ).\nΟ διαγωνισμός θα γίνει στα γραφεία του Δασαρχείου Κ.Νευροκοπίου την 15-7-2014 ημέρα Τρίτη και ώρα 12:00 με σφραγισμένες προσφορές και θα τον κάνει αρμόδια επιτροπή.\nΣε περίπτωση που το αποτέλεσμα του διαγωνισμού αποβεί άγονο η ασύμφορο αυτός επαναλαμβάνεται χωρίς άλλη δημοσίευση στον ίδιο τόπο και την ίδια ώρα στις 22-7-2014 ημέρα Τρίτη.\nΤο έργο θα χρηματοδοτηθεί από πιστώσεις του Ειδικού Φορέα Δασών του Πράσινου Ταμείου έτους 2014.


Απέκτησε Θώδη - Σπορ - gavros.gr\nΤρίτη, 31 Αυγούστου 2021 - 20:24\nΕνίσχυση στην κολύμβηση για τον Ολυμπιακό με την απόκτηση της Αφροδίτης Θώδης. Οι «ερυθρόλευκοι» ανακοίνωσαν τη συμφωνία τους με τη νεαρή αθλήτρια, τονίζοντας τα εξής:\n«Ο ΟΛΥΜΠΙΑΚΟΣ Σ.Φ.Π. ανακοινώνει την έναρξη της συνεργασίας του με την Αφροδίτη Θώδη. Η νεαρή αθλήτρια (ημ. γέννησης 4/1/1997) εντάσσεται στο δυναμικό του αγωνιστικού τμήματος Κολύμβησης του Συλλόγου μας.\nΣτις πρώτες της δηλώσεις ως αθλήτρια του Ολυμπιακού, η Αφροδιτη Θώδη η οποία κολυμπάει στα 50μ. 100μ. και 200μ. ύπτιο, ανέφερε τα εξής:\n«Είναι τεράστια χαρά και τιμή, που από την νέα σεζόν θα είμαι μέλος του Ολυμπιακού, της κορυφαίας ομάδας της Ελλάδας στην κολύμβηση και όχι μόνο.\nΣτόχος μου είναι να γίνω η καλύτερη που μπορώ, να πετύχω ατομικά ρεκόρ, νίκες για την ομάδα μου και να δικαιώσω τους ανθρώπους της που με εμπιστεύτηκαν.\nΕύχομαι υγεία, καλή σεζόν και στο τέλος να ξανα πανηγυρίσουμε το πρωτάθλημα».\nΚαι η ΚΟΕ τον... χαβά της!\nΤέλος ο Νίκος Γέμελος από την Ομοσπονδία...\nΑρχίζουμε! Οι Ακαδημίες του ΟΣΦΠ «ανάβουν μηχανές»!\nΞεκίνησαν και επίσημα οι εγγραφές σε όλα τα αθλήματα των ακαδημιών του Ερασιτέχνη Ολυμπιακού για τη νέα σεζόν.\nΌλοι Κάρτα Μέλους! Όλοι δίπλα στον Σύλλογο!\nΔεν ξεχνάμε το ιερό καθήκον. Δεν παραμελούμε τη μεγάλη μας αγάπη. Δεν παραμελούμε τον Ολυμπιακό μας!\nΤο συγκλονιστικό μήνυμα του Αντώνη Τσαπατάκη\n«Έδωσα μάχη όλα αυτά τα χρόνια που πάλεψα να ανέβω στο βάθρο, στο κάθε «βάθρο» της ζωής»...


Συντονίστρια Καμπούκου Κυριακή Msc Σχολικής ψυχολογίας - ppt κατέβασμα\nΣυντονίστρια Καμπούκου Κυριακή Msc Σχολικής ψυχολογίας\nΔημοσίευσεΑγάπη Δυοβουνιώτης Τροποποιήθηκε πριν 2 χρόνια\nΠαρουσίαση με θέμα: "Συντονίστρια Καμπούκου Κυριακή Msc Σχολικής ψυχολογίας"— Μεταγράφημα παρουσίασης:\n1 Συντονίστρια Καμπούκου Κυριακή Msc Σχολικής ψυχολογίας\nΠΡΟΓΡΑΜΜΑ ΥΛΟΠΟΙΗΣΗΣ ΤΗΣ ΔΡΑΣΗΣ «ΔΗΜΙΟΥΡΓΩΝΤΑΣ ΚΟΥΛΤΟΥΡΑ ΠΡΟΛΗΨΗΣ ΚΑΙ ΑΝΤΙΜΕΤΩΠΙΣΗΣ ΓΙΑ ΤΟ ΣΧΟΛΙΚΟ ΕΚΦΟΒΙΣΜΟ» Συντονίστρια Καμπούκου Κυριακή Msc Σχολικής ψυχολογίας\n2 ΣΥΜΜΕΤΕΧΟΝΤΕΣ Την υλοποίηση της συγκεκριμένης δράσης εισηγήθηκε ,οργάνωσε και συντόνισε η Καμπούκου Κυριακή Τα σχολεία που συμμετείχαν είναι το 2ο Γυμνάσιο Χαλανδρίου & το 1ο Λύκειο Χολαργού. Οι καθηγήτριες που έλαβαν μέρος είναι η Πούλου Ελένη με την Α΄ Γυμνασίου& η Χριστοφυλάκου Μαρία με την Α΄ Λυκείου στο μάθημα του project.\n3 ΣΚΟΠΟΙ Οι δράσεις σχεδιάστηκαν για να πετύχουμε δύο κατηγορίες σκοπών\nΆμεσους: αυτούς που αφορούν την αξιοποίηση του μαθήματος για καλλιέργεια της συναισθηματικής νοημοσύνης. Έμμεσους : αυτούς που αφορούν την απόκτηση δεξιοτήτων ώστε η διδακτική ώρα να είναι για όλους ήρεμη χωρίς παρενόχληση .\n4 2ο ΓΥΜΝΑΣΙΟ ΧΑΛΑΝΔΡΙΟΥ Τάξη Α΄ Αριθμός μαθητών:15 Μάθημα: project\nΘέμα: «τα συναισθήματα» Εκπαιδευτικός : Πούλου Ελένη ΠΕ16 Συντονιστής: Καμπούκου Κυριακή ΠΕδιοικ.\n5 ΣΚΟΠΟΙ ΤΗΣ ΠΑΡΕΜΒΑΣΗΣ:\nΗ «καλή πρακτική» αποσκοπούσε να καλλιεργήσει στους μαθητές την δεξιότητα της επίγνωσης της συμπεριφοράς τους και των συναισθημάτων που προκαλεί τόσο στους άλλους όσο και στο ίδιο το άτομο.\n6 ΣΤΟΧΟΙ ΤΗΣ ΠΑΡΕΜΒΑΣΗΣ:\nΑναγνώριση των σωματικών αλλαγών από τα βασικά συναισθήματα ( φόβος, άγχος, θυμός, ματαίωση, χαρά, ικανοποίηση, θαυμασμός, ασφάλεια) Αναγνώριση των σκέψεων και πράξεων μας οι οποίες απορρέουν από συγκεκριμένο συναίσθημα. Εντοπισμός της αιτίας του συναισθήματος Επίγνωση της έντασης του συναισθήματος Μείωση της έντασης του συναισθήματος (αποκλιμάκωση) Αναγνώριση του συναισθήματος του άλλου Γνωριμία με την έννοια της ενσυναίσθησης\n7 ΕΠΙΔΙΩΚΟΜΕΝΑ ΑΠΟΤΕΛΕΣΜΑΤΑ\nΟι βιωματικές ασκήσεις ελπίσαμε να βοηθήσουν τους μαθητές να καταλάβουν ότι τα συναισθήματα στην αληθινή ζωή είναι συνήθως περίπλοκα και τα αίτια τους συχνά δυσδιάκριτα.\n8 ΤΡΟΠΟΣ ΥΛΟΠΟΙΗΣΗΣ: Έγιναν συνολικά 16 συναντήσεις.\nΟι 2πρώτες σχετίζονταν με τη γνωριμία και το συμβόλαιο της ομάδας. Ακολούθησαν 14 βιωματικές ασκήσεις που υλοποιήθηκαν με τη μέθοδο και την οπτική της συστημικής κατεύθυνσης της ψυχολογίας.\n9 ΣΥΝΑΙΣΘΗΜΑΤΑ Τα θέματα που ασχοληθήκαμε αφορούσαν τα εξής συναισθήματα: 1.Φόβος-άγχος. 2.Γαλήνη-ικανοποίηση . 3.Απόρριψη. 4.Ασφάλεια-εμπιστοσύνη 5.Ματαίωση 6.Θυμός. 7. Χαρά. 8.Απώλεια-αποχωρισμός.\n10 ΔΕΞΙΟΤΗΤΕΣ ΕΠΙΚΟΙΝΩΝΙΑΣ\nΜέσα από τις βιωματικές ασκήσεις οι μαθητές εξασκήθηκαν στις εξής δεξιότητες: Ενεργός Ακρόαση: Έμαθαν τι σημαίνει ακούω προσεκτικά και κατανοώ τον άλλον . Ενσυναίσθηση: Οι μαθητές βίωσαν τι σημαίνει μπαίνω στη θέση του άλλου κατανοώ την εκδοχή του\n11 ΔΕΞΙΟΤΗΤΕΣ ΕΠΙΚΟΙΝΩΝΙΑΣ\nΈκφραση συναισθημάτων: ΟΙ μαθητές, έμαθαν να αναζητούν το συναίσθημα που δημιουργεί στον άλλο η συμπεριφορά τους, το συναίσθημα που τους δημιουργούν οι άλλοι με τις δικές τους αντιδράσεις, το ονόμασαν και προσπάθησαν να ανακαλύψουν τρόπους διαχείρισης και αποκλιμάκωσης.\n12 ΟΙ ΕΝΤΥΠΩΣΕΙΣ ΤΩΝ ΜΑΘΗΤΩΝ ΑΠΟ ΤΗΝ ΕΜΠΕΙΡΙΑ ΤΟΥΣ\n«ξεφεύγαμε από την σχολική ρουτίνα» «τελικά περίμενα λιγότερα... Ενθουσιάστηκα και ανυπομονώ για του χρόνου» «έμαθα πολλά για το φόβο ...πως να τον ξεπερνάω» «έμαθα για τα συναισθήματα περισσότερα απ ότι νόμιζα ότι ήξερα»\n13 ΟΙ ΕΝΤΥΠΩΣΕΙΣ ΤΩΝ ΜΑΘΗΤΩΝ ΑΠΟ ΤΗΝ ΕΜΠΕΙΡΙΑ ΤΟΥΣ\n«είδα πως νιώθω και άλλα συναισθήματα καμιά φορά που δεν μπορώ να τα εκφράσω ακριβώς όπως τα νιώθω» «μου άρεσε η άσκηση με το χαρτί στη πλάτη που γράφαμε κάτι καλό για τον άλλο» «έμαθα συναισθήματα που δεν ήξερα»\n14 ΟΙ ΕΝΤΥΠΩΣΕΙΣ ΤΟΥ ΣΥΝΤΟΝΙΣΤΗ ΤΟΥ ΠΡΟΓΡΑΜΜΑΤΟΣ\nΟ σημαντικότερος στόχος που ήταν η κατανόηση της πολυπλοκότητας των συναισθημάτων καταχτήθηκε. Επίσης με εντυπωσίασε το γεγονός ότι και παιδιά που συνήθως έκαναν φασαρία ήταν πολύ ήσυχα και συμμετείχαν ενεργά.\n15 ΟΙ ΕΝΤΥΠΩΣΕΙΣ ΤΟΥ ΕΚΠΑΙΔΕΥΤΙΚΟΥ ΤΗΣ ΤΑΞΗΣ\nToπρόγραμμα βοήθησε τους μαθητές να γνωρίσουν πολλά διαφορετικά συναισθήματα και να τα διαχωρίσουν σε σύνθετες συναισθηματικές καταστάσεις. συνειδητοποίησαν πως όλα τα συναισθήματα είναι φυσιολογικά (δυσάρεστα κι ευχάριστα) ,«μπήκαν» στη θέση των άλλων.\n16 ΟΙ ΕΝΤΥΠΩΣΕΙΣ ΤΟΥ ΕΚΠΑΙΔΕΥΤΙΚΟΥ ΤΗΣ ΤΑΞΗΣ\nΑυτού του είδους η παρέμβαση μέσα από το μάθημα του project, το να μπορούν δηλαδή τα παιδιά να διαχειρίζονται κυρίως τα αρνητικά τους συναισθήματα χωρίς να κατακλύζονται από αυτά ,θεωρώ πως έβαλε τα θεμέλια στην πρόληψη εκφοβιστικών συμπεριφορών στο σχολικό πλαίσιο ..\n17 1ο ΛΥΚΕΙΟ ΧΟΛΑΡΓΟΥ Τάξη Α΄ Αριθμός μαθητών:25 Μάθημα: project\nΘέμα: «Ναρκωτικά & Αλκοόλ» Εκπαιδευτικός : Χριστοφυλάκου Μαρία ΠΕ12.08 Συντονιστής: Καμπούκου Κυριακή ΠΕδιοικ.\n18 ΣΚΟΠΟΙ ΤΗΣ ΠΑΡΕΜΒΑΣΗΣ Η «καλή πρακτική» αποσκοπούσε στο να κατανοήσουν οι μαθητές την σφαιρική έννοια της εξάρτησης. Να συνδυάσουν τη χημική- βιολογική και κοινωνική διάσταση του θέματος. Να εντοπίσουν τα ψυχολογικά αίτια που οδηγούν τους εφήβους στη χρήση ουσιών και την εξάρτηση.\n19 ΣΤΟΧΟΙ ΤΗΣ ΠΑΡΕΜΒΑΣΗΣ:\nΚαλλιέργεια δεξιοτήτων λήψης απόφασης. Τεχνικές απόκτησης αυτογνωσίας Συνέπειες της εξάρτησης στον οργανισμό Συνέπειες της εξάρτησης στην κοινωνική ζωή του ατόμου Συνέπειες της εξάρτησης στην επιθετικότητα του ατόμου Κατανόηση των επιρροών\n20 ΕΠΙΔΙΩΚΟΜΕΝΑ ΑΠΟΤΕΛΕΣΜΑΤΑ:\nΟι βιωματικές ασκήσεις επιδιώξαμε να βοηθήσουν τους μαθητές να καταλάβουν την πολυπλοκότητα των παραγόντων που οδηγούν στην εξάρτηση. Να κατανοήσουν την δυσκολία που έχει συχνά στην εφηβεία η διαφοροποίηση από την παρέα και το να πεις «όχι» Να συνδυάσουν την εξάρτηση με εκδηλώσεις αντικοινωνικής συμπεριφοράς και σχολικού εκφοβισμού\n21 ΤΡΟΠΟΣ ΥΛΟΠΟΙΗΣΗΣ Το μάθημα του project έγινε σε δύο επίπεδα.\nΤο ένα δίωρο οι μαθητές μαζί με την καθηγήτρια τους κ. Χριστοφυλάκου ασχολήθηκαν με το κομμάτι της πληροφορίας (συλλογή και παρουσίαση). Το επόμενο δίωρο οι μαθητές με την κ. Καμπούκου και παρουσία της κ. Χριστοφυλάκου υλοποιούσαν βιωματικές ασκήσεις\n22 ΤΡΟΠΟΣ ΥΛΟΠΟΙΗΣΗΣ Το υλικό των ασκήσεων ήταν από το εγκεκριμένο πρόγραμμα για την πρόληψη ουσιών «Στηρίζομαι στα Πόδια μου». Έγιναν συνολικά 9 δίωρες συναντήσεις οι εξής: Γνωριμία –συμβόλαιο ομάδας. « Στοιχεία για την κάνναβη. Τι σε εμποδίζει; Ερωτηματολόγιο ηρωίνης «Μύθοι και Αλήθειες». Τι σημαίνει είμαι ευάλωτος. Ηρεμιστικά η αναζήτηση της ευτυχίας . Μάθημα 15,φυλλάδιο 1,2.\n23 ΤΡΟΠΟΣ ΥΛΟΠΟΙΗΣΗΣ Συνέπειες χρήσης ουσιών.\nΑλκοόλ, συνέπειες- λέω όχι, παιχνίδια ρόλων. Τι συμβαίνει σήμερα (απόσπασμα από το βιβλίο του δημοσιογράφου Σαβιάνο Γόμμορα). θεατρικό με τίτλο « Λέω όχι» Αξιολόγηση της εμπειρίας.\n24 ΟΙ ΕΝΤΥΠΩΣΕΙΣ ΤΩΝ ΜΑΘΗΤΩΝ ΑΠΟ ΤΗΝ ΕΜΠΕΙΡΙΑ ΤΟΥΣ\n«Έμαθα περισσότερα από όσα περίμενα» «περίμενα οι βιωματικές ασκήσεις να με βοηθήσουν στο γράψιμο της εργασίας» «είμαστε τυχεροί σαν τμήμα που είχαμε συμμετοχή στο βιωματικό» «μπήκα σε σκέψεις και στη θέση του τι θα έκανα αν μου πρότειναν ναρκωτικά» «ήθελα περισσότερη ησυχία από τα παιδιά»\n25 ΟΙ ΕΝΤΥΠΩΣΕΙΣ ΤΟΥ ΣΥΝΤΟΝΙΣΤΗ ΤΟΥ ΠΡΟΓΡΑΜΜΑΤΟΣ\nΤο πρόγραμμα ωφέλησε τα παιδιά στο κομμάτι της πληροφορίας. Επίσης τους έδωσε μία ιδέα της πολυπλοκότητας του ζητήματος και της ευρύτερης σημασίας της εξάρτησης. Τόσο από τα γραφόμενα των παιδιών όσο και από το βίωμα μου, προτείνω ανάλογα προγράμματα να γίνονται χωρίς τον εξαναγκασμό να συμμετέχει όλη η τάξη.\n26 ΟΙ ΕΝΤΥΠΩΣΕΙΣ ΤΟΥ ΕΚΠΑΙΔΕΥΤΙΚΟΥ ΤΗΣ ΤΑΞΗΣ\nΕπέλεξα να συμμετέχω με το συγκεκριμένο τμήμα γιατί με προβλημάτισε η επιλογή του θέματος και από ζωηρούς μαθητές που δίνουν την εντύπωση με τη συμπεριφορά τους ότι αδιαφορούν για το μάθημα και έχουν διάθεση να το ανατρέψουν\n27 ΟΙ ΕΝΤΥΠΩΣΕΙΣ ΤΟΥ ΕΚΠΑΙΔΕΥΤΙΚΟΥ ΤΗΣ ΤΑΞΗΣ\nΗ αντιμετώπιση του μαθήματος από τους ζωηρούς μαθητές δεν άλλαξε. Ο αρχικός σκοπός για ήρεμη διδακτική ώρα δεν πραγματοποιήθηκε. Όμως πιστεύω ότι οι βιωματικές ασκήσεις άφησαν σε όλους κάτι πιο ουσιαστικό από μια πληροφορία\n28 ΟΙ ΕΝΤΥΠΩΣΕΙΣ ΤΟΥ ΕΚΠΑΙΔΕΥΤΙΚΟΥ ΤΗΣ ΤΑΞΗΣ\nΚλείνω με τις σκέψεις μιας μαθήτριας πάνω στο κείμενο του Σαβιάνο που επεξεργαστήκαμε: «ότι δεν ενοχλεί λοιπόν είναι ουδέτερο, άχρηστο. Μήπως αυτό ισχύει γενικά για την κοινωνία και όχι μόνο για τους παρατηρητές στην αγοραπωλησία ναρκωτικών; ..Αυτός που επιτρέπει στους άλλους να αποφασίζουν για εκείνον είνανι θύμα ή θύτης που βλάπτει τον εαυτό του;»\n29 ΕΥΧΑΡΙΣΤΟΥΜΕ ΟΙ ΕΚΠΑΙΔΕΥΤΙΚΟΙ ΚΑΜΠΟΥΚΟΥ ΚΥΡΙΑΚΗ. ΠΟΥΛΟΥ ΕΛΕΝΗ.\nΚατέβασμα ppt "Συντονίστρια Καμπούκου Κυριακή Msc Σχολικής ψυχολογίας"\nΒιωματική Δράση 1ης Γυμνασίου 2ο Γυμνάσιο Πεύκης


Θεοδωρικάκος: Με αυτοπρόσωπη παρουσία η ψήφος των Ελλήνων του εξωτερικού | Πολιτική | ANT1 News\nΕιδήσεις /ΠολιτικήΔημοσίευση: 23 Οκτωβρίου 2019 13:13\nΘεοδωρικάκος: Με αυτοπρόσωπη παρουσία η ψήφος των Ελλήνων του εξωτερικού\nΣτα χέρια της Επιτροπής Αναθεώρησης του Συντάγματος θα δοθεί την Παρασκευή το προσχέδιο για την ψήφο των αποδήμων στη βάση της συμφωνίας που επιτεύχθηκε στη διακομματική επιτροπή.\nΑυτό ανέφερε ο υπουργός Επικρατείας Γιώργος Γεραπετρίτης, υπογραμμίζοντας πως στόχος της κυβέρνησης είναι να έχουν ενημερωθεί τα κόμματα ενόψει συζήτησης στην Επιτροπή του επίμαχου άρθρου 54 που αφορά στο εκλογικό σύστημα.\n«Πρέπει η συνταγματική πρόταση να είναι αρκετά ευρύχωρη ώστε να μπορεί ο κοινός νομοθέτης να θέτει ζητήματα και κυρίως για τους όρους περιορισμού και διευκόλυνσης της ψήφους», είπε ο κ. Γεραπετρίτης και επανέλαβε πως το νομοσχέδιο για την ψήφο των αποδήμων θα κατατεθεί στη Βουλή αμέσως μετά την ολοκλήρωση της συνταγματικής αναθεώρησης.\nΘεοδοωρικάκος: τίμιος συμβιβασμός\nΓια την ψήφο των Ελλήνων του εξωτερικού μίλησε ο Υπουργός Εσωτερικών. Στις δηλώσεις που έκανε στο ΘΕΜΑ 104,6 ο Τάκης Θεοδωρικάκος εκτίμησε ότι υπάρχει βάση συμφωνίας από όλα τα κόμματα με εξαίρεση το κόμμα του Γιάνη Βαρουφάκη.\nΓια την επιστολική ψήφο είπε ότι δεν ήταν δυνατό να βρεθεί η πλειοψηφία των 200 εδρών, καθώς συμφωνούσαν μόνο η ΝΔ, το ΚΙΝΑΛ, και η Ελληνική Λύση. Άρα οι ψηφοφόροι που θέλουν να ασκήσουν το δικαίωμα της ψήφου πρέπει να έχουν αυτοπρόσωπη παρουσία στα εκλογικά τμήματα. «Κάναμε αυτό το συμβιβασμό», σημείωσε ο κ. Θεοδωρικάκος.\nΌσον αφορά στο χρόνο που θα γίνονται οι εκλογές στο εξωτερικό διευκρίνισε ότι αυτό σχετίζεται με το που και σε ποια ασκούν το δικαίωμα τους ώστε να διευκολύνονται. Κατά την εκτίμηση του, πάντως οι απόδημοι θα ψηφίζουν πριν την Κυριακή των εκλογών στην Ελλάδα.\nΧαρακτήρισε τίμιο συμβιβασμό τη συμφωνία για τα 35 χρόνια απουσίας από την Ελλάδα και το συνδυασμό με την παρουσία τους δύο χρόνια στη χώρα μέσα σε αυτή την 35ετία.\nΣχετικά με τον αριθμό των ψηφοφόρων του εξωτερικού, ο κ. Θεοδωρικάκος είπε ότι θα ξέρουμε μόλις γίνουν οι αιτήσεις από τους ενδιαφερόμενους.\nΓια την κατανομή των εκλογικών τμημάτων τόνισε ότι θα γίνει με βάση τις ανάγκες και τον αριθμό των ψηφοφόρων.\nΑπέφυγε, τέλος, να σχολιάσει την αλλαγή στάσης του ΣΥΡΙΖΑ σχετικά με την ισοτιμία της ψήφου, λέγοντας απλώς ότι υπήρξε ενδελεχής, αναλυτικός και συνθετικός διάλογος. «Είμαστε λίγοι για να είμαστε διχασμένοι, η δουλειά μας δεν είναι να κριτικάρουμε ο ένας τον άλλον, αλλά ολοκληρώσουμε τη δουλειά» σημείωσε.\nΕΝΟΤΗΤΕΣ Ψήφος, απόδημοι Έλληνες, Υπουργείο Εσωτερικών, ΕΙΔΗΣΕΙΣ, ΕΙΔΗΣΕΙΣ ΣΗΜΕΡΑ, ΝΕΑ, Τάκης Θεοδωρικάκος, ψήφος αποδήμων


ΑΕΚ: Ανακοίνωσε τον Μανωλά - Pelop.gr\nΑΕΚ: Ανακοίνωσε τον Μανωλά\nΈνα 24ωρο μετά τον αποκλεισμό στο Europa League από τη Σεντ Ετιέν, η ΑΕΚ ανακοίνωσε την απόκτηση του Κώστα Μανωλά.\nΟ γιος του πρώην υπηρεσιακού τεχνικού της Ένωσης και παλαίμαχου άσου της ομάδας, Στέλιου Μανωλά, προέρχεται από τον Λεβαδειακό, ενώ παρά το νεαρό της ηλικίας του (23 ετών) έχει θητεία και στους Θρασύβουλο, Χανιά και Κέρκυρα.\nΞεκίνησε την καριέρα του από τις ακαδημίες των «κιτρινόμαυρων», ωστόσο, αποχώρησε χωρίς να καταφέρει να προωθηθεί στην «πρώτη» ομάδα. Αγωνίζεται στο αριστερό άκρο της άμυνας, αλλά και ως στόπερ.\nΗ ανακοίνωση της διοίκησης: «Η ΠΑΕ ΑΕΚ ανακοινώνει την έναρξη της συνεργασίας της με τον ποδοσφαιριστή Κώστα Μανωλά που υπέγραψε τριετές συμβόλαιο.\nΟ Κώστας Μανωλάς είναι γιος του μεγάλου αμυντικού της ΑΕΚ τις δεκαετίες '80 και '90 Στέλιου Μανωλά και γεννήθηκε στις 26 Μαρτίου του 1993. Αρχισε να παίζει ποδόσφαιρο στις ακαδημίες της ΑΕΚ, αλλά η επαγγελματική του καριέρα πέρασε σε Θρασύβουλο, Χανιά, Κέρκυρα και Λεβαδειακό. Αγωνίζεται στη θέση του αριστερού οπισθοφύλακα.»\nΑμέσως μετά την υπογραφή του συμβολαίου του ο Κώστας Μανωλάς δήλωσε στο www.aekfc.gr: «Είμαι χαρούμενος, διότι επιστρέφω σε ένα γνώριμο περιβάλλον. Έχω ζήσει μέσα στην ΑΕΚ και έχω μνήμες από τη Νέα Φιλαδέλφεια. Ήρθα στην ομάδα με σκοπό να βοηθήσω και θα κάνω το καλύτερο, χωρίς να με "βαραίνει" το όνομα του πατέρα μου. Ο καθένας μας έχει τη δική του πορεία».


Κερκέλλια - Εύξεινος Πόντος\nΩς δώρο των Βαΐων λεγόταν και «βαγευτέρ'». Σε άλλες περιοχές αυτό γινόταν το απόγευμα του Σαββάτου του Λαζάρου. Οι οικοδέσποινες έδιναν μαζί με τα κερκέλλια και άβραστα αυγά (Ακ - Ντάγ Ματέν), τα οποία συλλέγονταν σε καλάθι, στολισμένο με φύλλα δάφνης: «Θεία - θεία των Βαΐων, δος κερκέλλ’ κι εμέν ωβόν». Για την τόνωση των κατα-πονημένων παιδιών την ημέρα των Βαΐων προσφερόταν στα παιδιά ακόμα βρασμένο καλαμπόκι με λίγο αλάτι αναμιγμένο με ψίχα καρυδιών και λεπτοκαρύων. Ήταν τα λεγόμενα «τσιγκούλια» που προετομαζόταν από το βράδυ του Σαββάτου ή νωρίς την Κυριακή των Βαΐων.\nΤο κείμενο δημοσιεύθηκε στον προσωπικό λογαριασμό του Θωμά Σαββίδη στο fb


Ακόμη και το σύνδρομο down, δεν ήταν ικανό να την κρατήσει πίσω | Αψυχολόγητα\n31 Οκτωβρίου 2017 , Από: Γιώτα Γιαννακοπουλου\nΣε μία κοινωνία που τη κατακλύζει η παραίτηση από τη μάχη της ζωής λόγω των προβλημάτων υπάρχουν κι εκείνοι που δεν τα παρατούν και διδάσκουν μαθήματα ζωής. Ένα τέτοιο μάθημα είναι και η ιστορίας της Μαρίας από τη Μεσοποταμία που αποφάσισε να μάθει ο κόσμος τι έκανε. Και έπρεπε, θα πω εγώ, να μάθει ο κόσμος τι έκανε. Σε μια κοινωνία που έχει μάθει να προβάλλει οτιδήποτε ”πουλάει” χωρίς ίχνος ουσίας, υπάρχουν κι αυτές οι λίγες ιστορίες της διπλανής πόρτας που μπορούν να σου δώσουν ώθηση να συνεχίσεις το δύσκολο αγώνα σου και να σου δείξουν πως με θέληση και πείσμα όλα ξεπερνιούνται.\nΚάπου εδώ να αφήσω τους προλόγους. Είναι φτωχά τα λόγια μου μπροστά στη Μαρία που ήθελε να βροντοφωνάξει αυτό που κατάφερε. Τι κι αν έχει σύνδρομο Down (ή όπως προτιμώ εγώ να ονομάζω τη πάθηση της) ένα παραπάνω χρωμόσωμα και διαβήτη; Tα κατάφερε και είναι πια πρωτοετής φοιτήτρια στο Παιδαγωγικό Τμήμα της Φλώρινας. Κι αυτό συμβαίνει στην Ελλαδίτσα μας και όχι σε κάποια χώρα της Δύσης, όπως θα περίμενες να ακούσεις. Σε δικαιολογώ και εγώ ξαφνιάστηκα που η νοοτροπία της Ελλάδας και όλων μας, δεν της έκλεισαν πόρτες. Είτε λόγω έλλειψης παροχών σε ένα άτομο με ιδιαιτερότητες όπως η Μαρία είτε της ελληνικής ”κουλτούρας” που αντί να ενισχύσει τη προσπάθεια τέτοιων ατόμων για ίσες ευκαιρίες, τους κλείνει κάθε διέξοδο.\nΑφού είδα με προσήλωση την συνέντευξη της ίδιας και της μητέρας σας, ένιωσα ότι ακόμα υπάρχουν κάποιοι σε τούτου το τόπο που δικαίως ονομάζονται άνθρωποι και δεν είμαστε όλοι σκάρτοι. Ήταν οι καθηγητές και δάσκαλοι της Μαρίας που από το νήπιο μέχρι το λύκειο στήριξαν την ίδια και την οικογένειά της, δίνοντας της έτσι την ευκαιρία της εξέλιξης και της μόρφωσης. Δικαίωμα καθολικό που δεν χωρά ρατσισμούς και προκαταλήψεις.’Αλλά όσο κι αν είναι κατοχυρωμένο από το Σύνταγμα, κάποια άτομα πρέπει να παλέψουν ή πρέπει να σταθούν τυχερά σαν την ηρωίδα μας για να το αποκτήσουν.Ήταν οι γονείς εκείνης της πόλης κάπου στην επαρχία οι οποίοι δεν αποξένωσαν την οικογένεια, δημιουργώντας προβλήματα αλλά αντίθετα επέτρεψαν στα παιδιά τους να αναπτύξουν σχέσεις με τη Μαρία ( μη το θεωρείς αυτονόητο, δεν είναι ). Δεν ξέρω αν αντιμετώπισαν προβλήματα γραφειοκρατικά όπου ενδεχομένως να τους δυσκόλεψαν στη μέχρι τώρα πορεία της (το θεωρώ βέβαια δεδομένο) καθώς δεν αναφέρθηκαν αλλά είχαν τη στήριξη τόσων ανθρώπων σε κάτι που μοιάζει βουνό και θεωρείται κοινωνικό στίγμα.Ο καθένας έδωσε το δικό του λιθαράκι και έφτασε η Μαρία να είναι ισάξιο μέλος της κοινωνίας και όχι παραπεταμένο σε κάποιο ίδρυμα γιατί το ότι κατάφερε να φτάσει μέχρι εδώ, δεν είναι μόνο νίκη δική της και φυσικά της οικογένειας της αλλά και της κοινωνίας. Αυτή της το ”επέτρεψε”, όσο παράξενο κι αν ακούγεται αυτό. Δυστυχώς ίσως χωρίς αυτή την ”έγκριση” να ήταν πιο δύσκολα και διαφορετικά τα πράγματα .\nΑυτό εμένα με κάνει να καταλάβω ότι ευτυχώς δεν έχουν εκλείψει όλες οι αξίες όσο κι αν ζούμε σε ένα κόσμο που έχουμε μάθει να αλληλοφαγωνόμαστε. Η ανθρωπιά κάπου υπάρχει και αν όλοι μαζί προσπαθούσαμε για κάτι καλύτερο, θα τα καταφέρναμε όπως έγινε στη περίπτωση της Μαρίας. Για αυτό αν καμιά φορά συναντήσεις κάποια Μαρία στο δρόμο σου, μη σκεφτείς τι δεν μπορεί να κάνει αλλά τι μπορεί να κάνει αν τη βοηθήσεις.


Πατέρας άτυχης 13χρονης: Έχασα το παιδί μου από σκωληκοειδίτιδα - Θα λογοδοτήσουν οι υπεύθυνοι | Reader.gr\nΠατέρας άτυχης 13χρονης: Έχασα το παιδί μου από σκωληκοειδίτιδα - Θα λογοδοτήσουν οι υπεύθυνοι\nΔευ, 21/01/2019 - 13:41\n«Δεν ξέρουμε ακόμα από τι «έφυγε» το παιδί μας. Αυτό που μπορώ να σας πω είναι ότι εν έτει 2019, δυο μεγάλα νοσοκομεία, ένα της Λαμίας και ένα της Λάρισας, δεν μπόρεσαν να αντιμετωπίσουν μια απλή περίπτωση σκωληκοειδίτιδας. Το παιδί μας δεν γυρίζει πίσω. Όμως όσοι ολιγώρησαν θα λογοδοτήσουν στη δικαιοσύνη...», τονίζει ο πατέρας 13χρονης μαθήτριας, που πέθανε χωρίς να έχει κάποιο σοβαρό πρόβλημα με την υγεία της.\nΣυγκεκριμένα, όπως μεταδίδει ο ιστότοπος LamiaRerport.gr με τον πατέρα της 13χρονης μαθήτριας μας είπε: «Δεν ξέρουμε ακόμα από τι «έφυγε» το παιδί μας. Αυτό που μπορώ να σας πω είναι ότι εν έτει 2019, δυο μεγάλα νοσοκομεία, ένα της Λαμίας και ένα της Λάρισας, δεν μπόρεσαν να αντιμετωπίσουν μια απλή περίπτωση σκωληκοειδίτιδας. Το παιδί μας δεν γυρίζει πίσω. Όμως όσοι ολιγώρησαν θα λογοδοτήσουν στη δικαιοσύνη...», τόνισε μεταξύ άλλων ο πατέρας του αδικοχαμένου κοριτσιού.\nΗ 13χρονη μαθήτρια της Β΄ τάξης του 6ου Γυμνασίου Λαμίας εισήχθη γύρω στις 5:00' το πρωί της Παρασκευής στα Επείγοντα του ΓΝ Λαμίας με πόνο στην κοιλιά. Στις 3:00' περίπου το μεσημέρι αποφασίστηκε η διακομιδή της στο Γενικό Νοσοκομείο Λάρισας, όπου γύρω στις 7:00' το απόγευμα μπήκε εσπευσμένα στο χειρουργείο.\nΣτις 9:00' το βράδυ του Σαββάτου το κορίτσι άφησε την τελευταία του πνοή, με τους γιατρούς να προσπαθούν για μια ώρα να το επαναφέρουν στη ζωή, χωρίς ωστόσο να τα καταφέρουν και χωρίς να μπορούν να δώσουν κάποια επίσημη απάντηση στους γονείς. Τα όσα αρχικά διέρρευσαν για αλλεργικό σοκ από αντιβίωση που δόθηκε στο κορίτσι δεν μας το επιβεβαίωσε ο πατέρας, ο οποίος μας είπε να περιμένουμε να δούμε τι θα πουν οι ιατροδικαστές.\nΓερμανία: Τουλάχιστον οκτώ νεκροί από επιθέσεις σε μπαρ (vids)


ΒΙΟ | Talk Tomorrow\nΑυτή είναι μια ιστορία που συμβαίνει τώρα.\nΗ κρίση του Covid19, βρίσκει την Αλίκη μακριά από τον σύντροφό της. Τα μηνύματα που αφήνει στον τηλεφωνητή του συνθέτουν ένα φωνητικό ημερολόγιο του στατικού ταξιδιού των 200 ημερών της καραντίνας της.\nΚείμενο - Σκηνοθεσία της Λητώς Τριανταφυλλίδου\nΕρμηνεύουν η Ιωάννα Τριανταφυλλίδου και ο Πάνος Βλάχος\nΣυμετέχουν η Ολυμπία Σκορδίλη και ο Nick Chris.\nΕπεξεργασία Ήχου της Ευδοξίας Ράγκου\nΚείμενο και Σκηνοθεσία της Λητώς Τριανταφυλλίδου\nΣυμμετέχουν η Ολυμπία Σκορδίλη και ο Nick Chris.\nEυχαριστούμε την Κίρκη Καραλή, Κατερίνα Μάμαλη και την Δανάη Κρυσταλλίδου.\n- λιγότερα -\nΛητώ Τριανταφυλλίδου (Σκηνοθέτης)\nΓεννήθηκε και μεγάλωσε στην Θεσσαλονίκη, όπου σπούδασε στο Τμήμα Θεάτρου της Σχολής Καλών Τεχνών του ΑΠΘ. Το 2012, μετακόμισε στην Νέα Υόρκη, όπου ολοκλήρωσε τις σπουδές της πάνω στην σκηνοθεσία θεάτρου με ένα MFA από το New School for Drama. Έχει παρουσιάσει δουλειά της σε φεστιβάλ και θεατρικούς χώρους στις Ηνωμενες Πολιτείες, το Ηνωμένο Βασίλειο, το Ισραήλ και την Ελλάδα. Οι τελευταίες παραστάσεις της περιλαμβάνουν την immersive performance “An Evening on River Styx” στην πισίνα του 14th Street Y και την τηλεφωνική performance "Call Elsewhere", βασισμένη στο έργο της Stav Palti Negev, “Elsewhere: a play for an audience of one”, που παρουσιάστηκε στο New York Live Arts. Η παράσταση του “Mistero Buffo” με τον Πάνο Βλάχο που σκηνοθέτησε, παρουσιάστηκε τον Μάιο του 2016 στο Balcony Theater της West Park Presbyterian Church, στην Νέα Υόρκη, και παρουσιάστηκε σε διεθνή φεστιβάλ θεάτρου στο Σικάγο, Λος Άντζελες, τον Λονδίνο και το Ισραήλ. H Λητώ διδάσκει θέατρο στο The Dalton School της Νέας Υόρκης. Το 2019 ήταν μέλος του Immigrant Mentorship Program for Visual and Multidisciplinary Arts του New York Foundation of the Arts. Μπορείτε να βρείτε περισσότερες πληροφορίες για την δουλειά της στο www.lytotr.com\nΠάνος Βλάχος (ηθοποιός)\nΓεννήθηκε και μεγάλωσε στη Αθήνα. Σπούδασε υποκριτική στο «Νέο ελληνικό θέατρο» του Γιώργου Αρμένη. Στο θέατρο έχει συνεργαστεί με τους Δημήτρη Μαυρίκιο, Νίκο Καραθάνο, Λάκη Λαζόπουλο, Πέτρο Φιλιππίδη, Κώστα Γάκη, Γιάννη Κακλέα και τον Νίκο Καλογερόπουλο. Απο το 2016 ζει και εργάζεται στις ΗΠΑ . Η παράσταση ''Mistero Buffo'' του Dario Fo σε σκηνοθεσία Λητώ Τριανταφυλλίδου, στην οποία πρωταγωνίστησε, παρουσιάστηκε στην Νέα Υόρκη, το Λος Αντζελες, το Σικάγο, το Ισραήλ και το Λονδίνο, αποσπώντας το βραβείο “Βest Physical Comedy Award'' του Solo Theater Festival, NY. Στην Ελληνική τηλεόραση έχει πρωταγωνιστήσει στις σειρές: “H Ζωή της Άλλης”, “Οι Ατρόμητοι”, “Οι Βασιλιάδες”, “Μήν Αρχίζεις την Μουρμούρα”, καθώς και στις ταινίες ''Love in The End'' σε σκηνοθεσία Βασίλης Κεχαγιάς και ''Αιγαίο SOS'' σε σκηνοθεσία Πιέρρος Ανδρακάκος. Έχει συμμετάσχει στις διεθνείς σειρές “Days of our Lives'' του NBC και “SELENA'' του NETFLIX, καθώς και στις ταινίες ''The Αfter party'' , ''Bastaba Uno Mirada'' και ''The Perfect pose '(LIFETIME) σε σκηνοθεσία του Brian Hezlinger. Έχει κυκλοφορήσει δύο προσωπικούς δίσκους: ''Παιχνίδια των παιδιών'' Ogdoo music (2015) και ''Μετά'' Cobalt music (2018) . Έχει γράψει τραγούδια για τους Μίλτο Πασχαλίδη, Γιώργο Μαργαρίτη, Χρήστο Θηβαίο, Ελένη Δήμου, Χριστίνα Μαξούρη και Ιωάννα Λέκκα.\nΟλυμπία Σκορδίλη (ηθοποιός)\nΓεννήθηκε στον Πειραιά. Αποφοίτησε με άριστα από το τμήμα Θεατρικών Σπουδών του Πανεπιστημίου Αθηνών με υποτροφία ΙΚΥ. Τελείωσε την «Ανωτέρα Δραματική Σχολή “Ίασμος” Βασίλης Διαμαντόπουλος». Στο θέατρο έχει δουλέψει ως ηθοποιός, σκηνοθέτις, θεατρολόγος και μεταφράστρια. Έχει συνεργαστεί με τους : Γιώργο Μιχαηλίδη, Θανάση Παπαγεωργίου, Νικαίτη Κοντούρη, Kίρκη Καραλή, Αντώνη Καλογρίδη, Αλέξανδρο Κοέν, Αλέξανδρο Ρήγα, Θέμιδα Μαρσέλλου κ.ά. σε έργα των: Σαίξπηρ, Ουίλιαμς, Αισχύλου, Στρίντμπεργκ, Μποστ κ.ά. Στην τηλεόραση έχει παίξει: Στο Παρά Πέντε (Mega), Κόκκινο Δωμάτιο (Mega), Ιατρικό Απόρρητο (Αnt1), Η Οικογένεια Βλάπτει (Mega), Ονείρου Ελλάς (ΕΤ3).\nΙωάννα Τριανταφυλλίδου (ηθοποιός)\nΓεννήθηκε και μεγάλωσε στη Θεσσαλονίκη. Είναι απόφοιτος του Κρατικού Θεάτρου Βορείου Ελλάδος και του Τμήματος Ψυχολογίας του Αριστοτελείου Πανεπιστημίου Θεσσαλονίκης. Έκανε το τηλεοπτικό της ντεμπούτο στη σειρά "Ο θησαυρός της Αγγελίνας" της ΕΡΤ σε σκηνοθεσία Τάσου Ψαρά, όσο ακόμα βρισκόταν στο πρώτο έτος της Δραματικής σχολής, και έκτοτε έχει πρωταγωνιστήσει σε τηλεοπτικές σειρές όπως: "Μην αχίζεις τη Μουρμούρα" στον APLHA, "Η Γενιά των 592 ευρώ" στο MEGA, "Λίτσα.com" στον ANT1, σε θεατρικές παραστάσεις όπως: "Ο Βιολιστής στη Στέγη" σε σκηνοθεσία Rob Ruggiero, " Ήρωες" σε σκηνοθεσία Ελένης Γκασούκα, "Φάντασμα με Γόβες" σε σκηνοθεσία Σταμάτη Φασουλή, και σε κινηματογραφικές ταινίες όπως: "Amore Mio" του Χρήστου Δήμα, "Περιπέτεια στο Αιγαίο" του Taavi Vartia, και "Ο Θάνατος που Ονειρέυτηκα" του Παναγιώτη Κράββα. Τα τελευταία χρόνια ζει στην Αμερική, όπου παρακολούθησε μαθήματα με τους Bob Krakower, Lesly Kahn και Michelle Danner. Αυτή την περίοδο είναι μέλος του φυτωρίου του Beverly Hills Playhouse ενώ έχει συμμετάσχει στην τηλεοπτική σειρά "Swedish Dicks" της Lionsgate και στην κινηματογραφική ταινία "Girls After Dark" του Peter Daskaloff. Υπήρξε σταθερό μέλος στο πρώτο show αυτοσχεδιασμού της Ελληνικής τηλεόρασης "Κάψε το Σενάριο" στο MEGA, ενώ παρουσίασε και την Ελληνική εκδοχή του παγκόσμιου διαγωνισμού ζαχαροπλαστικής "Bake off" στον ALPHA.\nΕυδοξία Ράγκου (Επεξεργασία Ήχου)\nΣπούδασε μουσικολογία στο Τμήμα Μουσικών Σπουδών του Αριστοτελείου Πανεπιστημίου Θεσσαλονίκης και ολοκλήρωσε το πρώτο της μεταπτυχιακό στην Ιστορία της Μουσικής του 20ού Αιώνα στο University of Huddersfield στο Ηνωμένο Βασίλειο, όπου επικεντρώθηκε στην μελέτη και δημιουργία “θορύβου" και πειραματικής μουσικής. Το 2014 μετακόμισε στην Νέα Υόρκη για συνεχίσει τις σπουδές της στην Φιλοσοφία της Μουσικής στο New School for Social Research. Κατά τη διάρκεια της καριέρας της ως μουσικού συμμετείχε σε σχήματα πειραματικής μουσικής και ασχολήθηκε με την σύνθεση ακουστικής μουσικής καθώς και ηλεκτρονικού ήχου μέσω της χρήσης γλωσσών προγραμματισμού. Έχει υπογράψει την μουσική επιμέλεια και τον σχεδιασμό ήχου σε παραστάσεις στην off off Broadway θεατρική σκηνή της Νέας Υόρκης, και έχει συμμετάσχει σε παραγωγές σε Off Broadway θέατρα όπως το Playwrights Horizons, Yale Repertory Theater, κ.α. Αυτή την περίοδο φοιτεί στο ΜFA πρόγραμμα του Θεατρικού Σχεδιασμού Ήχου στο Yale School of Drama.\nNick Chris (ηθοποιός)\nΓεννήθηκε στο Mansfield της Μασαχουσέτης. Μεταξύ άλλον έχει σημετάσχει στις παραστάσεις: The Lieutenant of Inishmore (Padraic), Arcadia (Valentine), A View from the Bridge (Rodolpho), King Lear (Edgar), Twelfth Night (Feste, Valentine), Julius Caesar (Brutus), Love’s Labours Lost (Don Armado), Miss Margaritas Way (Miss Margarita), 8000M (Doctor, Alpinist, Husband), Pool, No Water, and Some Explicit Polaroids (Victor). Έχει εμφανιστεί σε θέατρα σε διάφορες πολιτείες των ΗΠΑ. Έχει προταθεί δυο φορές για το βραβείο Broadway World Boston για την ερμηνεία του στις παραστάσεις Arcadia και Some Explicit Polaroids, καθώς και για το βραβείο IRNE για την παράσταση Arcadia. Το επόμενο πρότζεκτ του αποτελεί το web series The thing with Jed. Ο Nick έχει ένα BFA στην υποκριτική από το Emerson College και ένα MFA από το The New School.


Για να κάνετε λήψη της τελευταίας έκδοσης του Ubuntu MATE, μεταβείτε στον επίσημο δικτυακό του χώρο. Προσοχή, μας ενδιαφέρει η τελευταία LTS (Long Term Support) έκδοσή του που υποστηρίζεται για 5 χρόνια, και όχι η πιο πρόσφατη μη-LTS έκδοση που υποστηρίζεται μόνο για 9 μήνες. Κατεβάστε την 32bit έκδοσή του, εκτός κι αν είστε εντελώς σίγουροι ότι κανένας σταθμός εργασίας σας δεν θα είναι ποτέ 32bit (π.χ. αν όλοι οι σταθμοί είναι καινούργιοι με τουλάχιστον 2 GB RAM), οπότε τότε αν θέλετε κατεβάστε την 64bit έκδοση. Τη στιγμή που γράφεται η παρούσα σελίδα, ένας απευθείας σύνδεσμος στην τελευταία 32bit έκδοση του MATE είναι αυτός.\nΑνακτήθηκε από «https://ts.sch.gr/mediawiki/index.php?title=Linux/Εγκατάσταση_Ubuntu&oldid=11032»


Το «Stuck With U» της Ariana Grande και του Justin Bieber κάνει ντεμπούτο στο Νο. 1 του Hot 100 - ENERGY Cyprus\nΤο «Stuck With U» της Ariana Grande και του Justin Bieber κάνει ντεμπούτο στο Νο. 1 του Hot 100\nΤην κορυφή απολαμβάνει η συνεργασία της Ariana Grande και του Justin Bieber στο «Stuck With U».\nΘριαμβευτικό ντεμπούτο στο Νο. 1 του αμερικανικού Billboard Hot 100 έκανε η συνεργασία της Ariana Grande και του Justin Bieber στο «Stuck With U», ένα τραγούδι που κυκλοφόρησε για καλό σκοπό.\nΌλα τα έσοδα από το «Stuck With U» θα παραχωρηθούν από την Ariana Grande και τον Justin Bieber στην οργάνωση First Responders Children’s Fund, ενισχύοντας τις προσπάθειές της για την παροχή χρηματοδοτήσεων και υποτροφιών στα παιδιά όλων των εργαζομένων στην πρώτη γραμμή της πανδημίας του COVID-19.\nΤο τραγούδι κυκλοφορεί σε ποικιλία φυσικών και ψηφιακών εκδόσεων, μεταξύ των οποίων αντίτυπα CD υπογεγραμμένα από τους δύο pop stars.\nΤο «Stuck With U» είναι επίσης διαθέσιμο για προπαραγγελία σε κασέτα, CD και βινύλιο, εκδόσεις που θα κυκλοφορήσουν σε «8-10 εβδομάδες», σύμφωνα με το ηλεκτρονικό κατάστημα της Ariana Grande.\nΝα σημειωθεί ότι με κάθε προπαραγγελία οι κάτοικοι των ΗΠΑ λαμβάνουν αυτόματα το digital single του «Stuck With U», ενέργεια που έδωσε ώθηση στο τραγούδι στα charts.\nΤο «Stuck With U» σηματοδοτεί το τρίτο τραγούδι της Ariana Grande που κυριαρχεί στην κορυφή του Billboard Hot 100.\nΗ 26χρονη Αμερικανίδα βρέθηκε για πρώτη φορά στο Νο. 1 του συγκεκριμένου chart με τα δύο πρώτα singles του άλμπουμ της «Thank U, Next»: Το ομότιτλο τραγούδι (7 εβδομάδες στο Νο. 1) και το «7 Rings» (8 εβδομάδες στο Νο. 1).\nΑπό την άλλη πλευρά, το «Stuck With U» είναι το έκτο τραγούδι του Justin Bieber που αναρριχάται στην πρώτη θέση του Billboard Hot 100.\nΤα τραγούδια του που έχουν βρεθεί στο Νο. 1 το «What Do You Mean?» (2015) το «Sorry» (3 εβδομάδες στο Νο. 1, 2016), «Love Yourself» (2 εβδομάδες, 2016), η συνεργασία με τους Quavo, Chance the Rapper και Lil Wayne στο «I’m The One» του DJ Khaled (2017) και η συμμετοχή του στο remix για το «Despacito» του Luis Fonsi και του Daddy Yankee (16 εβδομάδες, 2017).\nΤο Billboard μεταδίδει ότι το «Stuck With U» κατέγραψε 108.000 καθαρές πωλήσεις στην αμερικανική αγορά την πρώτη εβδομάδα κυκλοφορίας του, αποτελώντας το πρώτο τραγούδι μετά από ένα έτος (και το «ME!» της Taylor Swift με τον Brendon Urie) που σπάει το φράγμα των 100.000 πωλήσεων.\nΤέλος, η Ariana Grande και ο Justin Bieber είναι πλέον μαζί με τη Mariah Carey και τον Drake οι μοναδικοί καλλιτέχνες που έχουν καταφέρει να κάνουν τρεις φορές ντεμπούτο στο Νο. 1 του Hot 100.


Δηνάρια Μπαχρέιν σε Πατάκας Μακάο - γράφημα 30 ημερών - Συναλλαγματικές Ισοτιμίες\nΠατάκας Μακάο (MOP) ανά Δηνάριο Μπαχρέιν (BHD)\nΠαρακάτω βλέπετε σε γράφημα τις ιστορικές συναλλαγματικές ισοτιμίες ανάμεσα στο νόμισμα Πατάκα Μακάο (MOP) και το νόμισμα Δηνάριο Μπαχρέιν (BHD) στο διάστημα μεταξύ 15/3/2021 και 14/4/2021\nΔείτε 30 μέρες από το ιστορικό συναλλαγματικών ισοτιμιών για το νόμισμα Πατάκα Μακάο έναντι στο νόμισμα Δηνάριο Μπαχρέιν.\nΔείτε 90 μέρες από το ιστορικό συναλλαγματικών ισοτιμιών για το νόμισμα Πατάκα Μακάο έναντι στο νόμισμα Δηνάριο Μπαχρέιν.\nΔείτε 180 μέρες από το ιστορικό συναλλαγματικών ισοτιμιών για το νόμισμα Πατάκα Μακάο έναντι στο νόμισμα Δηνάριο Μπαχρέιν.\nΔείτε το μέσο μηνιαίο ιστορικό συναλλαγματικής ισοτιμίας για το Πατάκα Μακάο έναντι στο Δηνάριο Μπαχρέιν.\nΤο γράφημα τώρα εμφανίζει τις ιστορικές συναλλαγματικές ισοτιμίες για το νόμισμα Πατάκα Μακάο για κάθε 1 Δηνάριο Μπαχρέιν. Αντιστρέψτε το γράφημα για να δείτε το νόμισμα Δηνάριο Μπαχρέιν για κάθε 1 Πατάκα Μακάο.\nΔείτε τις ιστορικές συναλλαγματικές ισοτιμίες για το νόμισμα Πατάκα Μακάο έναντι στο νόμισμα Δηνάριο Μπαχρέιν σε μορφή πίνακα.\nελάχιστο = 21,0635 (17 Μαρτίου) μέσος όρος = 21,2137 μέγιστο = 21,3077 (7 Απριλίου)\nΤο παραπάνω γράφημα παρουσιάζει τις ιστορικές συναλλαγματικές ισοτιμίες ανάμεσα στο νόμισμα Πατάκα Μακάο και το Δηνάριο Μπαχρέιν. Αν θέλετε σε γράφημα τις ιστορικές συναλλαγματικές ισοτιμίες ανάμεσα στο νόμισμα Δηνάριο Μπαχρέιν και ένα άλλο νόμισμα, παρακαλώ επιλέξτε το νόμισμα από την παρακάτω λίστα:


ΤΙ συμβαίνει με Ελλάδα και Αίγυπτο;;; Η Τουρκία θέλει να αλλάξει το κλίμα… - Ξυπνήστε ρε\nΤΙ συμβαίνει με Ελλάδα και Αίγυπτο;;; Η Τουρκία θέλει να αλλάξει το κλίμα…\nΤαραχή στα ήρεμα νερά Αθήνας-Καίρου;;;\nΜε συνεχείς φραστικές επιθέσεις εναντίον της χώρας μας, η Άγκυρα εξακολουθεί να παίζει το παιχνίδι των καθυστερήσεων σε σχέση με τις διερευνητικές επαφές, κάτι που ίσως ευνοεί και την Ελλάδα.\nΕίναι προφανές, όμως, πως η Τουρκία, κατά την διάρκεια αυτών των καθυστερήσεων, προσπαθεί να γυρίζει το διπλωματικό κλίμα στην Ανατ. Μεσόγειο, ρίχνοντας “δίχτυα” ακόμα και στην Αίγυπτο με προφανή τρόπο να δημιουργήσει ζητήματα στις σχέσεις μεταξύ Αθήνας και Καΐρου.\nΔιπλωματικές πηγές κάνουν λόγο για δήθεν πρόσκληση της Τουρκίας προς την Αίγυπτο για οριοθέτηση της ΑΟΖ, η οποία, σύμφωνα με αραβικά ΜΜΕ, δεν έχει βρει ανταπόκριση. Το γεγονός αυτό επιβεβαίωσε μετά από τηλεφωνική επικοινωνία που είχε ο Κυριάκος Μητσοτάκη με τον Αμπντέλ Φατάχ αλ Σίσι.\nΩστόσο, η επίσκεψη του Νίκου Δένδια στο Κάιρο δείχνει αν μη τι άλλο πως παρατηρήθηκε ταραχή στα μέχρι πρότινος ήρεμα νερά Ελλάδας και Αιγύπτου.\nΆλλωστε το βαθύ αιγυπτιακό κράτος των μουσουλμάνων επιθυμεί επαναπροσέγγιση με την Άγκυρά κάτι που μέχρι στιγμής αρνείται ο Αλ Σίσι.\nΟι αιγυπτιακές διπλωματικές πηγές μάλιστα, αρνήθηκαν τους τουρκικούς ισχυρισμούς ότι η Άγκυρα και το Κάιρο έχουν ξεκινήσει διμερείς συζητήσεις σχετικά με τον τρόπο επίλυσης των διαφορών στην ανατολική Μεσόγειο, ανέφερε η Arab News τη Δευτέρα.\n«Το Κάιρο δεν έχει καμία πρόθεση να διαπραγματευτεί με την Τουρκία για το θέμα. Η Αίγυπτος έχει δεσμευτεί να συμμετάσχει η Κύπρος και η Ελλάδα σε οποιεσδήποτε διαπραγματεύσεις με την Τουρκία», ανέφερε μια από τις πηγές, σύμφωνα πάντα με την Arab News.\nΟ Τούρκος υπουργός Εξωτερικών Mevlüt Çavuşoğlu δήλωσε την περασμένη εβδομάδα ότι η Τουρκία θα μπορούσε να διαπραγματευτεί και να υπογράψει με την Αίγυπτο μια συμφωνία θαλάσσιας οριοθέτησης στην ανατολική Μεσόγειο, ανάλογα με την πορεία της σχέσης μεταξύ των δύο χωρώ